Heppatyttö – Vesta box\nPosted on 16.4.2017 Tekijä Katriina Tammilehto\nPääsiäistä me olemme viettäneet Porissa heppojen ympäröiminä keskellä maaseutua metsien ja peltojen kupeessa. Lari selviää Porin vierailuistamme allergialääkkeillä vahvasti doupattuna, sillä hevos- ja heinäallergiat Larilla ovat sen verran kovia, ettei ilman lääkkeitä henki kulkisi. Sen sijaan Alisalla ei henki rohise vaan hän rakastaa katsella hevosten touhuja ja nauraa ääneen, kun hevoset ottavat pukitteluspurtteja tarhoissaan. Hymy nousee huulille myös tuttavuutta hevosten kanssa tehdessä ja pieni heppatyttömme pääsi jo ratsaillekin kauniin Rosee-hevosen selkään.\nKotona synttärilahjaksi saadun keinuhevosen kanssa heppatyttöilyä on keritty harjoittelemaan jo pari viikkoa, joten nyt olikin hyvä siirtyä samantien isojen, elävien hevosten pariin. Pientä tyttöä jaksaa ilahduttaa hevosen samettiselta tuntuva turpa, lämpimät hönkäykset ja hassulta kuulostavat pöristelyt. Lari saanee jatkossakin kyllästää itsensä allergialääkkein, sillä oma veikkaukseni on, että Alisa tulee tulevina vuosina viihtymään aika tiiviisti hevosten parissa.\nKategoriatPerhe AvainsanatHauska, Heppatyttö, Hevoset, Kevät, Pääsiäinen, Piristystä, Pori, Rento, Ulkoilma\nOne Reply to “Heppatyttö”\nEdellinen artikkeliEdellinen Ensimmäisiä tunnelmia isyyslomalta\nSeuraava artikkeliSeuraava Iloista pääsiäistä!


JJK ja VPS yllätysvoittoihin\n23 elo 2010 at 22:5023/08-10 22:50\nMaanantai oli Veikkausliigassa todellisten jymy-yllätysten päivä. Ensin putoamista vastaan taisteleva JJK kaatoi Espoossa Hongan 3-2 ja myöhemmin illalla VPS haki 2-1 -vierasvoiton KuPS:n vieraana.\nJJK otti Espoossa ensimmäisellä puoliajalla johdon Lasse Linjalan puskumaalilla. Toisen puoliajan alussa Honka tuli pikatahtiin rinnalle ja ohi Markus Paatelaisen ja Hermanni Vuorisen onnistuttua. Mikko Hyyrysen 50. liigamaali ja Mika Lahtisen 3-2-osuma veivät kuitenkin vieraat voittoon.\nJJK:lle pisteet olivat tärkeät, sillä se jätti voitolla liigajumbo FC Lahden kahdeksan pisteen päähän. Espoolaisille tulos tiesi sitä, että joukkue on edelleen kuusi pistettä sarjakärki HJK:ta perässä, kun seitsemän kierrosta on pelaamatta.\nVaasan Palloseuran sankariksi Kuopiossa nousi Pekka Kainu, joka iski vieraiden molemmat osumat ensimmäisellä puoliajalla. KuPS:n ainokaisesta vastasi nigerialainen Dudu.\nTappiosta huolimatta kauden yllättäjäjoukkue KuPS jatkaa sarjassa kolmantena pisteen päässä sarjakakkonen Hongasta. Neljäntenä oleva Turun Palloseura kyttää kolmen pisteen päässä.\nKuPS - VPS 1-2(0-2)\n0-1 Kainu (20) 0-2 Kainu (27) 1-2 Dudu (67)\nHonka - JJK 2-3(0-1)\n0-1 Linjala (25) 1-1 Paatelainen (47) 1-2 Vuorinen (49) 2-2 Hyyrynen (62) 2-3 Lahtinen (66)\nHJK 19 12 4 3 32-11 40 Honka 19 10 4 5 31-21 34 KuPS 19 10 3 6 34-27 33 TPS 19 8 6 5 27-20 30 FF Jaro 19 8 4 7 29-22 28 Inter 19 7 4 8 23-25 25TamU 19 7 4 8 26-31 25 VPS 19 7 4 8 20-27 25 MYPA 19 5 8 6 25-28 23 JJK 19 7 2 10 23-26 23 Haka 19 6 5 8 22-31 23 IFK Mariehamn 19 5 6 8 28-30 21 AC Oulu 19 5 5 9 21-30 20 FC Lahti 19 2 9 8 15-27 15


Nokia julkaisi viimeiset puhelimensa - Pörssiuutiset - Ilta-Sanomat\nJulkaistu: 22.10.2013 9:30 , Päivitetty: 22.10.2013 12:02\nMicrosoftille myyty puhelinten valmistaja esitteli Abu Dhabissa tablet- ja phablet-laitteet sekä uusia matkapuhelimia.\n11:08 Liveblogi Abu Dhabista päättyy tähän. Taloussanomien sivuilla julkistetaan tänään vielä lisää artikkeleita Nokia Worldista. Niihin kuuluu muun muassa ensituntumat tänään julkistetuista laitteista. Henrik Kärkkäinen\n11:06 Itse Nokia World ei siis ole kuitenkaan ohi, se on vasta alkanut tämän julkistuksen myötä. Niin jatkuu myös Taloussanomien ja IS:n raportointi tämän päivän aikana julkaistavien artikkelien muodossa. Henrik Kärkkäinen\n11:05 Tunnelma on hieman hämmentynyt. Ihmiset nousevat paikoiltaan ja alkavat valua ulospäin. Henrik Kärkkäinen\n11:04 Ratkaisu on hyvin epätavallinen. Ensimmäinen mieleen tuleva ajatus on, että tällä tavoin vältetään ikävät kysymykset ja kiusalliset tilanteet. Henrik Kärkkäinen\n11:04 Tilaisuus loppuu kuin veitsellä leikaten. Mahdollisuutta esittää kysymyksiä ei ole. Henrik Kärkkäinen\n11:02 Elopin mukaan Nokian tuotereppu "loistaa entistäkin kirkkaammin", kun laiteyksikkö siirtyy Microsoftille. Paljon muuttuu, mutta Elop kehuu nokialaisten jatkavan intohimolla osana Microsoftia ja kiittää heitä tähänastisesta. Elopin puhe loppuu. Henrik Kärkkäinen\n11:00 Lumia 2520 maksaa 500 dollaria ennen veroja. Suomi on mukana ensimmäisissä maissa, joissa myynti alkaa. Henrik Kärkkäinen\n10:59 2520-tableti saa kaverikseen näppäimistön, jossa on lisäakku, kosketusalusta sekä 2 usb-porttia. Laturin kehutaan lataavan akun 50 prosenttiin asti 40 minuutissa. Tällä argumentilla tablettia myydään kiireisille bisneskäyttäjille. Henrik Kärkkäinen\n10:57 Lumia-tabletti saa nyt peliyksinoikeusjulkistuksen. Teemana on "How to train your dragon" -elokuva. Tästä kerrotaan lisätietoja myöhemmin tänään. Henrik Kärkkäinen\n10:57 "Nokia julkisti ensimmäisen tablettinsa, esittelytilaisuus hyppäsi suoraan kameran ominaisuuksiin", ihmettelee tutkimusyhtiö Inderes Twitterissä. Aleksi Moisio\n10:56 "Julkistus palauttaa mieliin, että Microsoft osti luokkansa parhaimman valmistajan. Tuotevalikoima vahvistuu selvästi pitkään kaivatulla kuusituumaisella Lumialla. Asha-puhelinten ja Lumia 2520 -tabletin näkymät ovat kuitenkin haasteelliset", tutkimusyhtiö CCS Insight arvioi ensikommentissaan. Aleksi Moisio\n10:55 Tilaisuus nojautuu yllättävän paljon ohjelmistopuoleen. Nyt Nokia esittelee Nokia Video Director -animaatoidenteko-ohjelmaansa Lumioille. Henrik Kärkkäinen\n10:53 Erikoista on myös se, että tässä vaiheessa Nokian pitäisi nyt ylistää Lumia 2520:tta. Sen sijaan sillä demotaan Storyteller-sovellusta. Tabletin hehkuttaminen jäi paljon vähemmälle kuin puhelinten. Henrik Kärkkäinen\n10:51 Tablettijulkistuksessa on se erikoisuus, että Lumia 2520 -tabletti siirtyy yrityskaupassa Microsoftille. Silloin Microsoftilla on kaksi tablettimallisarjaa: Surface ja Lumia 2520. Voivatko ne elää rinnakkain? Henrik Kärkkäinen\n10:49 Lumia 2520 -tabletissa on sama kameraohjelmisto kuin puhelimissakin. Tabletin kamerassa on 6,7 megapikselin kenno ja puhelimista tuttu Carl Zeiss -optiikka. Numeroiden valossa ei siis mitään käsittämätöntä. Henrik Kärkkäinen\n10:47 Desiginin kannalta laitteen hienous on kirkkaassa näytössä ja ohuissa reunoissa, jotka tekevät siitä helpon tartuttavan, kehuvat nokialaiset. Mutta riittääkö tämä tuomaan ihmiset Windows RT:n pariin? Henrik Kärkkäinen\n10:45 Nokian tabletissa on 4g lte -yhteys. Sitä ei Microsotin Surfaceissa ole. Henrik Kärkkäinen\n10:44 Elopin mukaan Nokian filosofia on antaa ihmisille "oikeasti mobiili" mobililaite. Sitä saapuu esittelemään Elopin kanssa Nokian Ifi Majid Nokian tuotekehityksestä. Henrik Kärkkäinen\n10:44 "Lumia 1320 n. EUR 250 hintapisteessä, näillä ominaisuuksilla, on vieläkin EUR 100 vastaavia Androideja kalliimpi", Evlin Mikko Ervasti arvioi Twitterissä. Aleksi Moisio\n10:43 Nyt. Lumia 2520, eli Nokian odotettu tabletti. Aplodit ovat yllättävän vaisut aiempiin verrattuna. Henrik Kärkkäinen\n10:42 Hinnat. Lumia 1320 340 dollaria, 1520 750 dollaria ilman veroja. Suomi ei ensimmäisessä aallossa. Henrik Kärkkäinen\n10:42 "Microsoftilla on seksikkäämpiäkin tuotteita kuin Excel, kuten vaikkapa Xbox... Toivottavasti tämä viesti tavoittaa Microsoftin yrityskaupan yhteydessä", Gartnerin Carolina Milanesi twiittaa. Aleksi Moisio\n10:41 "Nokia sai viimeinkin Instagramin, tärkeimmän puuttuvan appin. Nyt tämä ehdoton nuorten ja muidenkin vaatima ominaisuus on saatu", Evli-pankin Mikko Ervasti kommentoi Twitterissä. Aleksi Moisio\n10:40 Lumia 1320:n kamera on 5 megapikseliä ja prosessori kaksiytiminen. Henrik Kärkkäinen\n10:39 Toinen phablet-julkistus: 6-tuumainen Lumia 1320. 720p-näyttö, eli karvalakkimalli äsken esitellystä Lumia 1520:sta. Henrik Kärkkäinen\n10:37 Ominaisuuslistan esittely jatkuu. Lumia 1520:n prosessori on odotetusti neliytiminen. Sitä esitellään Temple Run 2 -pelillä. Henrik Kärkkäinen\n10:36 Nyt siirrytään Microsoft Officen käyttöön 6 tuuman näytöllä. Varsinainen hurmos on tällä hetkellä aika kaukana. Henrik Kärkkäinen\n10:35 Samalla kannattaa mainita pari esille tullutta Lumia 1520:n lisäominaisuutta. Laitteessa on 32 gigatavun tallennustilan lisäksi muistikorttipaikka. 20 megapikselin kamera perustuu ylinäytteistystekniikkaan, joka on tuttu Lumia 1020:sta sekä Nokia 808:sta. Henrik Kärkkäinen\n10:34 "Oletteko seuranneet Nokiaa niin pitkään, että muistaisitte vielä LifeBlogin? Tuote oli aikaansa edellä. Storyteller sen sijaan esitellään juuri oikeaan aikaan", arvioi tutkimusyhtiö Gartnerin analyytikko Carolina Milanesi Twitterissä. Aleksi Moisio\n10:33 Taas seuraa ylistyspuheenvuoro. Nyt ääneen pääsee National Geographicille kuvaava Stephen Alvarez. Henrik Kärkkäinen\n10:32 Pari ohjelmapaljastusta: Vine ja Instagram tulevat lopultakin Lumialle. Aikataulu on "tulevina viikkoina". Henrik Kärkkäinen\n10:29 Ohjelma toimii siten, että se plottaa kuvat kartalle. Toisin käyttäjän puhelimen Here-karttoihin tulee miniatyyrikuvat kameran kuvista. Tässä hyödynnetään kameran aiempaa ominaisuutta, jossa kuviin liitetään gps-koordinaatit. Henrik Kärkkäinen\n10:28 Helsingin pörssissä Nokian osake on jatkanut loivaa laskuaan. Parhaillaan osake on 1,0 prosenttia miinuksella. Aleksi Moisio\n10:28 Nyt lavalla nauretaan hieman. Storytelleria esitellään näyttämällä kuva-animaatiota, jossa Elop ottaa omakuvaa. Henrik Kärkkäinen\n10:26 Uusi ohjelmajulkistus: Nokia Storyteller. Ohjelmisto yhdistää puhelimen kuvat karttoihin. Henrik Kärkkäinen\n10:25 Hieman tulkintaa: Elop vaikuttaa yllättävän maltilliselta. Yleensä hänen on ollut vaikea pysyä julkistustilaisuudessa housuissaan. Nyt hän tyytyy tuijottamaan teleprompteria pää painuksissa Prima Sungin puhuessa. Henrik Kärkkäinen\n10:23 Nokia julkisti samalla uuden kamerasovelluksen, sen nimi on pelkistetysti Nokia Camera. Siinä vaihdellaan pikanäppäimin still-, video- ja kuvanmuokkaustilojen välillä. Lisäksi tarjolla on pikavalinnat eri kuvaustiloja varten. Henrik Kärkkäinen\n10:21 Elopin seuraan liittyy puhelinkehittäjä Prima Sung. 1520:n aloitusnäyttöön mahtuu yksi kuvakerivi enemmän kuin ennen. Kamera on 20-megapikselinen. Mikä tärkeintä, siinä on optinen kuvanvakain. Henrik Kärkkäinen\n10:20 Ruutu on odotetusti 6-tuumainen ja 1080p-tasoinen. Elop kehuu näyttöä Nokian parhaaksi. Hän myös sanoo mustan mallin kuoren olevan kierrätettyä polykarbonaattia. Henrik Kärkkäinen\n10:18 Nyt tulee odotettu: Lumia 1520 -phablet. Henrik Kärkkäinen\n10:18 Nyt siirrytään Lumia-puhelimiin. Elop kehu Nokian Lumia-historiaa. Henrik Kärkkäinen\n10:17 Asha 500:n hinta on 69 dollaria.502 puolestaan 89 dollaria. 503 maksaa 99 dollaria. Nämä eivät ole jälleenmyntihintoja. Kehittyneemmät mallit tulevat myyntiin myös Euroopassa. Henrik Kärkkäinen\n10:15 Elop jatkaa ylistämällä Ashojen "fast lanea" eli ohituskaistaa. Tämä on puhelimen tapahtumahistoria (tai lokitiedosto), joka otettiin käyttöön Asha 501:ssä. Sisällöllisesti tämä on vielä melko kevyttä asiaa. Isoja paukkuja säästellään edelleen. Henrik Kärkkäinen\n10:14 Whatsapp sanoo saavansa joka päivä 250 000 uutta käyttäjää.Whatsappin puheenvuoro päättyy. Henrik Kärkkäinen\n10:12 Samalla kannattaa muistaa, että Ashat siirtyvät Microsoftille aivan kuten Lumiatkin. Eli todennäköisesti myös kumppanuussuhde. Henrik Kärkkäinen\n10:12 Whatsap-sovellus tulee Ashoille ensi kuun alussa. Yhtiö lupaa kaikki muilta puhelimilta tuttujen sovellusten olevan tarjolla myös Asha-sovelluksessa. Henrik Kärkkäinen\n10:11 Whatsappin puheenvuorossa ylistetään yhtiöiden samankaltaisuutta: ihmisten yhdistäminen. Ashan avulla Whatsapp sanoo saavansa jalansijan kehittyvillä markkinoilla. Henrik Kärkkäinen\n10:09 "Nokia World alkoi. Eipä ole Elop ollut vielä koskaan näin relaxed ja cool", kommentoi tilaisuutta Evli-pankin Nokia-analyytikko Mikko Ervasti Twitterissä. Aleksi Moisio\n10:09 Elop julkistaa yhteistyön Whatsappin kanssa. Kuvien jakaminen onnistuu ensi kuun alusta myös Whatsappissa. Henrik Kärkkäinen\n10:08 "Swipe" eli pyyhkäisy on uusien Ashojen kuvienottotapa. Kamera tulee suoraan näkyville pyyhkäisemällä näytön alareunasta ylöspäin. Asha 502:ssa ja 503:ssa on myös salama. Vaihtelu kameratilojen välillä (still-kuvat, video, galleria) tehdään myös pyyhkäisemällä. Henrik Kärkkäinen\n10:05 Toinen suuri uudistus on uusi design ja kotelointi. Lavalle astuu emiraateista kotoisin oleva Nokian design-suunittelija. Henrik Kärkkäinen\n10:04 Elopin mukaan Nokia parantaa Ashojen kameraa merkittävästi. Uudet mallit ovat Asha 500, 502 ja 503, Henrik Kärkkäinen\n10:03 Elop aloitaa ylistämällä Asha 501 -puhelinta, joka julkaistiin taannoin. Nyt julkistetaan kolme lisää. Henrik Kärkkäinen\n10:02 Elop on erikoinen valinta ykköspuhujaksi. Hän ei ole enää yhtiön pääjohtaja, vaan matkapuhelinyksikön johtaja. Henrik Kärkkäinen\n10:02 Helsingin pörssissä Nokian osakkeen päivä on alkanut pienessä 1,2 prosentin laskussa maanantain päätöskurssiin nähden. Aleksi Moisio\n10:01 Stephen Elop astuu lavalle ja saa aplodit. Henrik Kärkkäinen\n10:01 Tilaisuus alkaa tutulla Nokia tune -soittoäänellä. Henrik Kärkkäinen\n10:00 Nokialla oli kumppani matkapuhelinvalmistuksensa alussa sekä lopussa. Yhtiön matkapuhelintaival alkoi yhdessä Saloran kanssa Mobira-yhteisyrityksellä. Se päättyy Abi Dhabissa puhelimien siirtyessä pian Microsoftille. Henrik Kärkkäinen\n9:58 On mielenkiintoista nähdä, millaisen vastaanoton Nokian viimeinen rypistys saa maailmalla. Muille siinä ei ole samaa luopumisen elementtiä kuin suomalaisilla. Silti lienee turvallista arvata, että Nokia-nostalgiaa nähtäneen jonkin verran. Henrik Kärkkäinen\n9:55 Julkistuksen pituudeksi on ilmoitettu 1 h 20 min, mutta siinä saattaa olla hieman löysääkin. Jos vanhat merkit pitävät paikkansa, tilaisuus alkaa hengennostatuspuheella, jota seuraa uusien tuotteiden esittely sekä kumppanien ylistyspuheenvuorot Nokialle. Asetelma on sikäli outo, että muutaman kuukauden kuluttua nämä ovat Microsoftin kumppaneita. Henrik Kärkkäinen\n9:51 Siitä järjestäjille on annettava tunnustus, että ilmastointi on kohtuullisella. Täkäläisillä on huomattavan usein tapana laittaa sisälämpötilat niin viileiksi, että lyhyillä hihoilla ei tahdo pärjätä. Henrik Kärkkäinen\n9:49 Tapahtuman mainoslause on "innovation reinvented". Se on suomeksi "uudelleenkeksitty keksiminen". Hmm. Henrik Kärkkäinen\n9:47 Ennakkotietoja tapahtuman puhujista on annettu varsin niukasti, mutta vaikuttaisi siltä, että Microsoft ei ole esillä. Julkistuksen ohella tapahtuman mielenkiintoisimpaan antiin kuuluu se, miten Nokia jakaa tapahtuman sisällön Microsoftille siirtyvien tuotteiden (puhelimet ja mahdolliset tabletit) ja yhtiölle jäävien (verkot ja karttapalvelut) välillä. Eli kumman pussiin Nokia pelaa enemmän? Henrik Kärkkäinen\n9:45 Abi Dhabi on paikkavalintaa outo. Yleensä Nokia Worldit on järjestetty Euroopassa. Nokian mukaan kyse on vaihtelusta sekä halusta mennä lähelle asiakkaita. Arabian niemimaa on kieltämättä lähellä Intiaa, joka on ollut Nokian tärkeimpiä markkina-alueita. Henrik Kärkkäinen\n9:43 Tilaisuuden alkuun on nyt runsas vartti. Sali on noin puolillaan. Väen hitaahko paikalle valuminen saattaa selittyä sillä, ettei tilaan saa tuoda kahvikuppeja. Ihmiset ryystävät kofeiininsa kaikessa rauhassa ulkopuolella. Henrik Kärkkäinen\n9:40 Samsungin puhelimella on pahoja vaikeuksia pysytellä Nokian wlan-verkossa. Ylikuormitusta, kohtalon ivaa vai pitkälle vietyä verkko-optimointia? Liveraportointiin on onneksi kaapeliyhteys. Henrik Kärkkäinen\n9:38 Tilaisuuden alkua odotellessa screenillä pyörii Lumia 1020:lla otettuja, National Geographicin logoilla varustettuja kuvia. Henrik Kärkkäinen\n9:37 Päätilaisuus on isossa auditoriossa, joka vetänee tapahtuman kapasiteetin verran ihmisiä, eli tuhatkunta. Sali on värjätty valoilla nokiansiniseksi. Hissimusiikki raastaa hermoja. Henrik Kärkkäinen\n9:35 Julkistus tapahtuu Nokia World -tapahtumassa, joita on järjestetty runsaan kymmenen vuoden ajan. Tapahtumassa on runsaat tuhat osanottajaa, joista noin 200 toimittajia. Loput ovat Nokian asiakkaita ja kumppaneita. Henrik Kärkkäinen\n9:33 Lämpötila Abu Dhabissa tällä hetkellä on 32 astetta, hiostavaa, ei tuulta. Nokian tilaisuus järjestetään St. Regis Saadiyat Island Resort -kongressihotellissa, joka sijaitsee Saadiyatin saarella Abu Dhabissa. Henrik Kärkkäinen\nNokian matkapuhelinvalmistus siirtyy Microsoftille ensi vuoden alussa, jos Nokian yhtiökokous hyväksyy kaupan marraskuussa.\nKaupan kaatuminen on epätodennäköistä. Siispä tämänpäiväinen tapahtuma on melkoisella varmuudella Nokian viimeinen puhelinjulkistus.\nVuonna 1982 Mobira Senatorista alkanut ympyrä on siis sulkeutumassa Abu Dhabin helteessä vuoden 2013 lopulla järjestettävässä Nokia World -tapahtumassa.\nNokian viimeinen puhelinjulkistus jää historiaan myös tuotevalikoiman laajennuksena. Ennakkotietojen mukaan puhelimien lisäksi luvassa olisi tablettimikro sekä jättikokoinen puhelin eli phablet-laite.


Muodikkaat Laura Kent -merkkiset housut istuvat hyvin jalkaan ja tuovat esiin vartalon parhaat puolet. Kapea Slim fit -malli istuu hyvin jalkaan. Kruunaa asukokonaisuus siihen sopivilla kengillä ja trendikkäällä laukulla. Tilaat housut nopeasti ja turvallisesti Klingelin muotimaailmasta. Vilkaise myös muita Laura Kent -tuotteita, jotka löydät verkkokaupastamme!


Ville Liimataisen merilappilaisen yhtyeen ensimmäisen kappaleen takana veli, Jonne Aaron - taustavoimissa muitakin kovia nimiä musiikkialalta | Lapin Kansa\nVille Liimataisen merilappilaisen yhtyeen ensimmäisen kappaleen takana veli, Jonne Aaron - taustavoimissa muitakin kovia nimiä musiikkialalta\nVille Liimatainen & Ajomiehet esittää Agents-tyyppistä musiikkia. Videolla pätkä Tuhlaajapoika-musiikkivideolta.\nTuomas Laajoki, Henry Hiltunen, Kari Hautalampi, Jari Keinänen, Ville Liimatainen ja Michael Czech.\nKuva: Antti Hämeenkorpi\nMerilappilaisen Ville Liimatainen & Ajomiehet julkaisee debyyttisinkkunsa. Tuhlaajapoika julkaistaan 27.11. jolloin se löytyy Spotifysta ja muista digipalveluista.\nKappale on Ville Liimataisen veljen Jonne Liimataisen eli Jonne Aaronin käsialaa.\n– Kun kuulin Villen ja Ajomiesten meininkiä, innostuin valtavasti ja halusin ehdottomasti tarjota heille biisiä. Hienoa, että juuri tämä kappale valikoitui yhtyeen debyyttisinkuksi. Toivon menestystä Villelle niin veljenä kuin kollegana, Jonne Liimatainen kertoo.\nKappaleen sanoituksesta vastaa Artturi Ketola ja tuotannosta säveltäjä- ja muusikko Esa Nieminen.\n– Yhtyeen jäsenten kanssa oli äärettömän helppo toimia. Arvostan heidän nöyrää asennetta tekemiseen. Ja mikä hienointa, bändillä on oma ’suomisaundi’ niin Villen laulussa kuin kitaroinnissa. Olen todella ylpeä lopputuloksesta, tuottaja Nieminen kehaisee.\nVillen toinen veli Tommi Liimatainen on myös mukana yhtyeen taipaleella: Liimataisen Hype Productions myy yhtyeen keikkoja.\nKotimaisesta musiikkielämästä tutun Liimataisen veljeskolmikon nuorimman Ville Liimataisen kokoonpano esittää ja tuottaa Agents-henkistä musiikkia. Jäsenten tiet veivät yhteen Kemissä vuonna 2017.\nVille Liimatainen muutti Kemiin muutama vuosi sitten perheensä kanssa. Hän työskentelee ravintola-alalla, ja sitä kautta hän tutustui ravintoloissa esiintyviin merilappilaismuusikoihin.\n– Toissa vuoden uuden vuoden jameissa Tuomas Laajoki kävi kysymässä haluaisinko laulaa jotain. Kävin laulamassa Paratiisiin. Sovittiin heti, että alamme tehdä jotain Agents-tyyppistä musiikkia, Liimatainen kertoi Lounais-Lapille helmikuussa vuonna 2019.\nMusiikin tekemisen uudelleen viriäminen on antanut Liimataiselle paljon. Elämä tuntuu kokonaisemmalta, kun saa tehdä sitä, mitä rakastaa. Hän kokee saaneensa Meri-Lapissa uuden mahdollisuuden.\n–Perimmäinen haave on tietysti saada laulamisella leipä pöytään. En halua todistella kenellekään mitään, mutta haluan näyttää itselleni, että olen hyvä jossain, hän kertoi.\nVille Liimatainen & Ajomiehet on nähty on nähty lukuisilla lavoilla Pohjois-Suomessa ja matka jatkuu kohti etelää. Livenä useat kuulijat vakuuttanut kokoonpano esittää koko kansalle tuttuja suomi-iskelmän klassikoita ja käännösbiisejä, mutta myös omaa materiaaliaan. Kokonaisuus tarjoaa beatmusiikkia, rautalankaa ja rock’n’rollia.


Gaddafin maa on yhä hylkiö Eversti Muammar Gaddafin Libyaa ei nähty Barcelonassa, jossa EU ja Välimeren maat suunnittelivat yhteistyötään. Maailmanpolitiikan hylkiö pyrkii ulos eristyksestään, mutta ei halua vieläkään tehdä myönnytyksiä länsimaille. - Sunnuntai - Helsingin Sanomat\nGaddafin maa on yhä hylkiö Eversti Muammar Gaddafin Libyaa ei nähty Barcelonassa, jossa EU ja Välimeren maat suunnittelivat yhteistyötään. Maailmanpolitiikan hylkiö pyrkii ulos eristyksestään, mutta ei halua vieläkään tehdä myönnytyksiä länsimaille.\nGaddafin maa on yhä hylkiö Eversti Muammar Gaddafin Libyaa ei nähty Barcelonassa, jossa EU ja Välimeren maat s\nLibyaa ei nähty Barcelonassa, missä EU:n ja Välimeren maat pohtivat tulevaa yhteistyötään aiemmin tällä viikolla. Sitä ei ole nähty missään muissakaan kansainvälisissä tapaamisissa sen jälkeen kun siitä tuli hylkiövaltio.


Lakimuutokset selkiyttävät yksityisen ja julkisen elinkeinotoiminnan kilpailua | Elinkeinoelämän keskusliitto\n/Uutishuone/Ajankohtaista/Uutiset/Lakimuutokset selkiyttävät yksityisen ja julkisen elinkeinotoiminnan kilpailua\nLakimuutokset selkiyttävät yksityisen ja julkisen elinkeinotoiminnan kilpailua\nEK, julkiset hankinnat, kilpailu\nEduskunta hyväksyi juhannuksen alla kaksi tärkeää lakimuutosta, joilla puututaan yksityisen ja julkisen elinkeinotoiminnan välisiin kilpailuneutraliteettiongelmiin. Kuntalain ja kilpailulain muutokset hyväksyttiin käytännössä hallituksen esityksen mukaisina, ja niiden on tarkoitus tulla voimaan jo syyskuun alusta.\nKuntalakiin lisätään säännökset kunnallisen elinkeinotoiminnan yhtiöittämisvelvollisuudesta tilanteessa, jossa kunta toimii samoilla kilpailluilla markkinoilla yksityisten yritysten kanssa. Esimerkiksi kunnalliset liikelaitokset nauttivat yksityisiin kilpailijoihinsa nähden huomattavia veroetuja eivätkä ne voi mennä konkurssiin.\n– Yhtiöittäminen saattaa kunnallisen toimijan näiltä osin samalle viivalle yksityisen yrityksen kanssa, vaikka sille toki jää vielä moninaisia julkisista varoista kustannettuja epäreiluja kilpailuetuja, toteaa EK:n asiantuntija Lakimuutokset selkiyttävät yksityisen ja julkisen elinkeinotoiminnan kilpailua.\nKilpailulakia puolestaan muutetaan siten, että kilpailu- ja kuluttajavirastolle annetaan toimivalta puuttua julkiseen elinkeinotoimintaan silloin kun se uhkaa vääristää kilpailua. Valvonnan kohteena ovat niin valtio kuin kunnat.\nElinkeinoelämä pitää molempia lakimuutoksia erittäin tarpeellisina. Varsinkin kunnat ovat viime vuosina tunkeutuneet yhä voimakkaammin samoille markkinoille kilpailemaan asiakkaista yritysten kanssa. On ollut täysin kestämätön tilanne, että julkiset toimijat ovat voineet rellestää markkinoilla verovarojen turvin ja vääristää kilpailua.\nValitettavaa on, että kuntalain yhtiöittämisvelvoitteeseen jätettiin peräti 13 poikkeusmahdollisuutta, joista osa suorastaan vesittää koko sääntelyn tarkoituksen. Poikkeukset tuskin kestävät myöskään EU:n valtiontukioikeudellista tarkastelua. Kaikeksi onneksi kilpailulain muutoksella avautuva julkisen elinkeinotoiminnan viranomaisvalvonta paikkaa hyvin kuntalakiin jätettyjä porsaanreikiä.\nLue lisää: Hallituksen esitys julkisen elinkeinotoiminnan viranomaisvalvonnasta\n09 4202 3287\n050 432 7851\n20.09.2018 EK:n Yrittäjävaltuuskunnan Kari Jussi Aho ja Tomi Lantto ehdolla "Hyvä omistaja 2018" -kilpailussa\n18.09.2018 Valtaosa viime vuoden työtaistelutoimista laittomia\n17.09.2018 Luonnos hallituksen esitykseksi laiksi sairausvakuutuslain muuttamisesta ja väliaikaisesta muuttamista ja eräiden muiden lakien muuttamisesta


Muutoksenhaku päätöksiin | Kaarina\nVoit hakea julkishallinnon päätöksiin muutosta eri tavoin.\nKuntalain mukaisesti voit hakea muutosta päätökseen joko oikaisuvaatimuksella tai kunnallisvalituksella.\nErityislakien mukaisesti voit hakea viranomaispäätöksiin muutosta hallintovalituksella. Hallintokantelulla voit kannella virheellisestä virkatoiminnasta.\nOikaisuvaatimuksen voi tehdä sekä laillisuus- että tarkoituksenmukaisuusperusteella.\nValtuuston ja kuntayhtymän kuntalain 58 §:n 1 momentissa tarkoitetun toimielimen päätökseen sekä kunnanhallituksen, lautakunnan ja johtokunnan oikaisuvaatimuksen johdosta antamaan päätökseen haetaan muutosta kunnallisvalituksella hallinto-oikeudelta. Mikäli oikaisuvaatimukseen annettu päätös ei tyydytä oikaisuvaatimuksen tekijää, hän voi hakea oikaisuvaatimuksen kokonaan tai osittain hylkäävään päätökseen muutosta hallinto-oikeudelle tehtävällä kunnallisvalituksella. Mikäli päätös on oikaisuvaatimuksen johdosta muuttunut, valitusoikeus on myös sillä, joka oli tyytynyt alkuperäiseen päätökseen.\nKaarinan kaupungin toimielinten päätöksistä kunnallisvalitus tehdään Turun hallinto-oikeudelle.\nHallintokantelun voi tehdä kuka tahansa kansalainen. Hallintokantelu tehdään pääsääntöisesti kirjallisesti. Kantelun tekijän tulee esittää käsityksensä siitä, millä perusteilla hän pitää menettelyä virheellisenä ja mahdollisuuksien mukaan tieto siitä, milloin arvostelun kohteena oleva menettely tai laiminlyönti on tapahtunut.


Kuinka tehdä lomastasi viimeinen rannaseinämaalaus | Wallsauce FI\nKotiKuinka tehdä lomastasi viimeinen rannaseinämaalauksella\nKuinka - Wallsauce-blogi\n9. kesäkuuta 2017 LÄHETTÄNYT NICOLE YEARDLEY\nKuinka tehdä lomastasi viimeinen rannaseinämaalauksella\nRantaseinämaalaukset ovat yksi suosituimmista seinämaalauksista koko verkkosivustollamme. Paahtavan auringon, kultaisen hiekan ja henkeäsalpaavien näkymien ansiosta voit ottaa päivä päivältä, ei ole yllättävää, että rantamaalaukset ovat suosikki!\nTäydellinen kaikkiin huoneisiin, myös makuuhuoneisiin, olohuoneisiin ja toimistoihin. Rantaseinämaalaukset voivat päivittää ja virkistää tilan sekä nauttia lomasta tehdyistä arvokkaista muistoista. Riippumatta siitä, valitsetko rantamaalauksen, koska rakastat vain kuvaa tai koska sillä on sinulle sentimentaalista arvoa, se varmasti kirkastaa tilaa.\nLaajassa kokoelmassamme rantamaalauksista meillä on valtava valikoima, joka sisältää trooppisia rantamaalauksia, rantamökien seinämaalauksia ja kuvia joistain Karibian, Malediivien ja Neitsytsaarten ikonisimmista rannoista.\nTässä blogiviestissä me jaamme parhaamme suosittuja ranta-aiheisia taustakuvia, rantamaalaukset, joissa on ikonisia kohteita, ja jos ne eivät anna sinulle inspiraatiota, osoitamme sinulle, kuinka voit muuttaa nämä lomakohot upeiksi seinämaalauksiksi.\nSuositut ranta-aiheiset taustakuvat\nRantaaiheisia taustakuvia tilaavat asiakkaamme ympäri maailmaa, ne ovat todella suosittuja! Unista näyttävistä trooppisista rantataustakuvanäytteistä söpöihin ranta-asuntojen seinämaalauksiin, joissa on mökkejä, joita voit kutsua paratiisiksi, on rantatapetteja jokaiselle tyylille ja toiveelle.\nTrooppisen rannan taustakuvat\nKuka ei haluaisi paeta päivittäin jauhaa ja päätyä trooppiseen rannalle? Löydä itsesi eksyminen unelmasta upea trooppinen ranta taustakuva. Täydellisesti mihin tahansa huoneeseen, nämä värikkäät ja kohotetut rantamaalaukset tekevät varmasti tilan hehkuvaksi!\nRanta-mökki taustakuva on toinen suosikki seinämaalaus. Sisältäen usein trooppisten laguunien kristallivesiin sijoitetut olkimajat tai Australian rannikolta löytyvät kirkkaanväriset ranta-mökit, uimaranta tapetit ovat täynnä luonnetta.\nIhanteellinen makuuhuoneisiin, ranta-auringonlaskun taustakuva voi auttaa luomaan rauhoittavan ja rauhallisen huoneen, joten anna mielesi vaeltaa, kun se kuvittelee kävelevänsä paratiisissa. Valittavana on tulinen oranssi ja punainen taivas purppuraan sameuteen, siellä on ranta auringonlasku taustakuva kaikille.\nRantamaalaukset, joissa on symboliset kohteet\nEtkö halunnut poistua tietyltä rannalta? Tai aina pitänyt trooppisen sijainnin ulkoasusta? Nyt voit nauttia siitä kodin mukavuudesta rantamaalauksella. Seuraava erä suosittuja rantamaalauksia, jotka haluaisimme näyttää sinulle, sisältää eräitä maailman hienoimmista rannoista. Bora Borrasta eteläisen Tyynenmeren alueella Malediivien kanssa Intian valtameressä on upeat näkymät päivittäin rantamaalaus, jossa on ikoninen kohde.\nLataa oma ranta seinämaalaus\nEtsitkö ylimääräistä erityistä rantamaalausta, jota meillä ei taata, ettei kukaan muu ole? Luo oma ranta seinämaalaus ja lataa suosikkilomapistesi. Aivan kuten tavalliset rantaseinät, lataa omat kuvamaalauksesi on mitoitettu ja saatavana tulostamiseen valittuihin taustakuviin.\nHaluaisimme kuulla kaikki suosikki lomakohteestasi! Jos sinulla olisi kodin rannaseinämaalausta, mikä se olisi? Jätä vastauksesi alla olevaan kommenttiruutuun ja me jaamme parhaat sosiaalisen median alustoillamme.\nVaihtoehtoisesti, jos et vielä suunnittele perhelomaasi, tutustu tähän blogin viestiin parhaat lomapaikat lasten kanssa matkustaville.\nKuinka valita taustakuva jokaiselle talon huoneelle\nLuo maalaistalo makuuhuone 6 helpossa vaiheessa\nKuinka luoda karkea dinosaurusmakuuhuone


Mikä on paras/helpoin aine lasikuituveneen halkeaman ko\nOlisiko mitään suosituksia siitä millä aineella voisi paikata lasikuituveneestä tuollaisen 1-2mm leveät ja20-40cm pitkät halkeamat. Rautakaupasta koitin katsoa kaikenmaailman sikaflexejä ja silikooneja, mutta mikä olisi parhaiten vedenkestävää ainetta? Korjaus tapahtuu nyt syksykelillä ja venerannassa max +8C lämpötilassa, eli kaikki aineet eivät kovetu kunnolla. Mitään isompia lasikuitupaikkauksia en nyt pysty tekemään, joten millä aineella nuo halkeamat saisi helpoiten korjattua, että pystyy vielä sen kuukauden verran kalastamaan matalissa rantavesissä kauden loppuun.\nVäliaikaiseksihan paikka varmaankin on tulossa?\nlasikuitu\t28.10.2011 20:38\nLasikuidulla,ja sitten kun on aikaa enempi korjailet sen taas lasikuidulla.Lasikuidun kovettumislämpötila löytyy googlettamalla.\napuvva\t28.10.2011 21:26\nlasikuitu. turha ottaa mitään riskejä näillä veden lämmöillä eli vene ylös ja paikattavaks. tänää käväsin vesillä ja ei se lämmintä enää ole\njuster79\t29.10.2011 23:18\nihan turha yrittää lasikuitua nyt enään. juuri itsekin kuidutin ja ei mitään toivoa alle 15 asteen. ei vaan kertakaikkiaan hartsi kovetu.\nKutiseva kuitumies\t30.10.2011 21:33\nJovain löytyy hartsia, joka jämähtää +5 asteesta ylöspäin. Terpol.fi\njuster79\t31.10.2011 21:13\nno prkl toihan auttaa mua pirusti. hyvä tietää.\nranex\t12.11.2011 11:46\nitse paikkasin tarjoustalon paikkaussetillä, jossa\nmattoa ja hartsia. keli oli aamulla nollassa ja\npäivällä muutama aste. paikat pysynyt jo 3 vuotta.\njalluvaa\t15.11.2011 19:25\ntalkki ja hartsi sekotus\npelastusliivi\t25.11.2011 11:40\njos oikee hätä päästä vesille,niin ilmastointiteippi pysyy aika mukavasti ja pitää kohtuudella. on kokeiltu.\nkokko\t30.11.2011 11:05\nbensiini ja tulitikku\ntuomari\t1.12.2011 23:03\nKokeile vaikka sellaista ainetta kun mikrokuula jauhe... sekoita sitä hartsiin ja 4% kovettajaa teet siitä siirappimaisen tahnan sitä railoon ja rätti päälle kovettuu tuolla prosentilla +2asteessa.\nkokeneita..\t5.12.2011 10:20\nsasa\t22.12.2011 20:13\naine lasikuituveneen halkeaman korjaamiseen\nKorjaa vaikka koiranpas,,, mutta jos se repeämän ympärystä/kuidut ovat kosteita niin se on ihan sama millä purkalla korjaat.Hiot kuivaa tavaraa esiin ja sitten märkälammaat lasikuidulla ja taas mennään,,,\nsasa\t22.12.2011 20:18\nSorry,kyselit vaan millä mennään kausi loppuun,mun moka.vaikka pelkällä hartsilla tai super epoksilla.Pyyhkäset vaan vähän kiinnittymispintaa ns.halkeaman ympärille hiomapaperilla.\nEsari\t3.7.2014 09:10\nPaatti kumoon, lämpöpuhallin alle ja jotain sateensuojaa pressusta jos sataa. Korjaa veneen vaikka pikku pakkasella. Jos isompi reikä muovilevy taakse tueksi. Poraa reiät joista sidot tuen rautalahngalla kiinni ja töihin. Hio pinta sileäksi ja tasoita bpakkelilla jos tarve. Topcoat pintaan jälkeenpäin.\nJukkis1\t21.5.2015 14:33\nTämä kestopaikka voisi olla yksi vaihtoehto pikkukolhujen korjaukseen: http://fiberfix.fi.\nraano\t21.5.2015 15:36\nOlisko tuossa vastausta\nLukija\t12.7.2015 20:14\nUusimmassa Venelehdessä oli\nUusimmassa Venelehdessä oli varsin positiivinen testi tästä Kestopaikasta.\nPaavo Muhonen\t1.8.2015 21:13\nraano\t18.8.2015 15:23\nTulee tämä vähän myöhään\nmutta haitanneeko tuo?\nPitääpä etsiä tuo Vene-lehtikin\nAnonymous\t8.6.2018 00:45\nAnonymous\t8.6.2018 09:13\n"Rasvaiset " ja alhaisen\n"Rasvaiset " ja alhaisen pintajännityksen muovit on todella vaikeita liimattavia / paikattavia.\nJoku rakenneliima ja meri-sikaflex tarttuu jotenkuten. Terhille varmaankin paras vaihtoehto terhin oma paikkaussarja. Liimamiseen voi auttaa, että hioo asetoniin kastetulla hiomapaperilla ensin, pyyhkii asetoniin kastetulla rätillä märät pölyt ja sitten liimaa mahdollisimman nopeasti päälle. Ainakin polyeteenimuoveissa lisää liimauksen kestoa oleellisesti.\nAnonymous\t8.6.2018 09:19\nLasikuituveneen paikkaamiseen joku epoksi. Vesiran alla oleville reille löytyy omat siihen soveltuvat epoksit. Isot reiät lasikuitutäytteellä ja gelcoat + vedenpitävä primeri tai pelkkä vedenpitävä epoksi päälle.\nEpoksit pitää vettä ja estää veden pääsyn paikatun reiän kautta itse runkoon ja lasikuituruton syntymistä\nMerellä epoksin päälle taruntamaali ennen myrkkymaalia.\nAnonymous\t9.6.2018 00:25\nEpoksi on tartunta-maali,paras jos vetää myrkyt nihkeeseen että palaa kiinni.\nNoi primerit yms on epoksia.


Nikon on aina ollut luotettava merkki yhteydessä Digijärjestelmäkameroiden valokuvauksen ja D7100 ja D600 ovat osa heidän evoluution tehtävänä kehittää valokuvauksen tekniikkaa ja vie se aivan uudelle tasolle. Nämä ovat kaksi sen erittäin suosittu kameramalleista ja on oma ainutlaatuinen eroja. Nikon D600 on enemmän kehittynyt amatööri tason kamera, kun taas Nikon D7100 voidaan kutsua merkinnän keskitason digitaalisen järjestelmäkameroiden. Let 's tarkistaa peruspiirteet asettamalla ne erilleen.\nNikon D600 on yksi myytyjen mallien Nikon DSLR kamerat ja on hyvä määrä ominaisuuksia herruudesta Nikon D7100. Nikon D600 on 2. 4 kertaa suurempi anturi kuin D7100. Suuremmalla ISO, melu on 2. 4 kertaa alhaisempi kuin Nikon D7100. Kuvan laatu on mitattavasti paremmin, 94 verrattuna 83 pistettä Nikon D7100. Väri syvyys D600 on parempi kuin että D7100. Se tukee myös laajemman dynamiikan ja mukana tulee sisäänrakennettu HDR tilassa. Dynaaminen raivoa Nikon D7100 on 3. 65% kapeampi kuin että D600 ja D7100 ei ole sisäänrakennettua HDR tilassa.\nKuitenkin Nikon D7100 on enemmän syytä tinkiä Nikon D600 malli. Vaikka megapikselimäärä pysyy lähes sama molemmissa malleissa pikselimäärä Nikon D7100 on 500 ppi verrattuna 442 ppi pikselimäärä Nikon D600 malli. Paino Nikon D7100 on 675 grammaa, kun taas paino Nikon D600 on 760 grammaa. Salama X-sync Nikon D7100 on 25% nopeampi kuin että D600. Lyhin suljinaika on kaksi kertaa nopeampaa Nikon D7100 ja resoluutio on huomattavasti korkeampi.\nSen mukana tulee myös stereo mikrofoni, joka ei ole käytettävissä D600 malliin. Elin tilavuus Nikon D7100 on pienempi kuin D600. Itse asiassa, D600 on 20% korkeampi kehon tilavuuden kuin D7100. Korkeimmalla resoluutio, ammunta on nopeammin D7100 kuin D600. Nikon D7100 on parempi videotallenne laatu ja muoto tekijä on kapeampi ja lyhyempi kuin D600. Tarkennus on yksi tärkeimmistä parametreista, kun se tulee DSLR valokuvauksen ja Nikon D7100 tarjoaa 51 tarkennuspisteestä taas D600 malli tarjoaa vain 39 painopisteet. Voit kääri se, Nikon D7100 selvästi voittaa Nikon D600 useimmissa kohdissa lukuun ottamatta muutamia sellaisia, joissa Nikon D600 malli hallitsee.\nTärkeimmät erot Nikon D600 \_u0026 amp; D7100:\nNikon D600 on suurempi anturi kuin D7100.\nNikon D600 on parempi kuvanlaatu kuin D7100.\nNikon D7100 on tarjolla suurempi pikselimäärä ja on kevyempi kuin Nikon D600.


Myydään Kerrostalo Kaksio - Oulu Keskusta Puistokatu 34 A - Etuovi.com d83232\nEtusivu > Oulu > Keskusta > Kohde d83232\n2h+kt+s, 47,5 m², 214 900 €\nKerrostalo, Oulu, keskusta, Puistokatu 34 A\nHei! Haluaisin lisätietoja kohteesta: Puistokatu 34 A, keskusta, Oulu (https://www.etuovi.com/kohde/d83232).\nLoppuvuoden sisustusetu Puistovahdin ostajille. Kun ostat Puistovahdista uuden kodin 31.12.2017 mennessä,tarjoamme 3 tuntia sisustussuunnittelua Sisustus Visione Oy:ltä.\nEtu koskee uusia 4.10.-31.12.2017 tehtyjä asuntokauppoja.\nAsunto A 054 on yhdeksännen kerroksen kaksio, jossa on oma sauna ja vaatehuone. Lasitetulta parvekkeelta näkymät pitkälle yli Etu-Lyötyn.\nOulun Puistovahti on uljas kotitalo, jossa asumisen arki kohoaa kokonaan uudelle tasolle. Kuusitoistakerroksinen tornitalo valmistuu kaupungin ydinkeskustan palveluiden tuntumaan omalle tontille, aivan Kyösti Kallion puistoalueen kulmille. Pirteissä kodeissa korostuvat väljyys, esteettömyys ja laadukkaat sisustusmateriaalit. Tervetuloa nyt rakentamisaikana asuntoesittelyyn Skanskan Kotimyymälään osoitteeseen Kansankatu 50 A, 90100 Oulu.\nTornitalon pyöreä muoto on toteutettu parvekerakenteilla, kaiteilla ja lasituksilla. Kodeissa sisustuksen helpottamiseksi kulmat ovat kuitenkin suoria. Vapaana on vielä toimivia 47,5-50,5 m2 kaksioita ja valoisia 73-88 m2 kolmioita, joista avautuu hienot näkymät yli kaupungin. Talon mukavuuksiin kuuluvat myös yhteinen saunaosasto, kuivaushuone sekä 1. kerroksessa sijaitsevat pyörävarastot.\nPuistovahdin autohalliin pääsee hissillä kätevästi suoraan kotikerroksesta. Autohallipaikat myydään omina osakkeinaan mh 5.970 € vh 19.900 €.\nPienellä omarahoitusosuudella kiinni uuteen kotiin! Kodin myyntihinta on pienimmillään 30 % sen velattomasta hinnasta, loput kattaa yhtiölaina. Myyntihinnasta 25 % maksetaan kaupantekohetkellä ja 75 % valmistumisen yhteydessä. Loppuosa velattomasta hinnasta on yhtiölainaa, jota maksetaan kuukausittain rahoitusvastikkeen muodossa. Yhtiölainaa voi myös halutessaan maksaa pois asunnon valmistumisen yhteydessä. Oma tontti. Puistovahdissa on edullinen hoitovastike 2,60 €/m2.\nTutustu tähän kotiin tarkemmin osoitteessa: www.skanska.fi/puistovahti\nPuistokatu 34 A, Keskusta, Oulu Kerrostalo, 2h+kt+s 47,5 m², 214 900 €\nPuistokatu 34 A, 90120 Oulu\n4 524,21 € / m² Ohje\n(Hoitovastike 123,50 € / kk)\nAs. Oy Oulun Puistovahti\nFI:d83232, AI:631853, CT:2016-10-14T20:15:20.272+03:00, MT:2017-10-04T19:37:22.202+03:00, PT:2016-10-14T20:15:20.260+03:00, OI:401, DISI:331, CIC:45138


MIKÄ STURMI ON KYSEESSÄ - Page 2 - Keskustelua asehistoriasta ja militariasta\nPost by Andreas Lärka » Wed Oct 31, 2007 7:56\nWittmann wrote: Huhun mukaan kalkussa on 2 pz III vaunua??? En tiedä.\n1950-luvulla (muistaakseni) ostettiin Norjasta vanhoja Panzer III vaunuja (tai niiden osia) varaosiksi meidän Sturmeille. Voi hyvinkin olla niin, että joku runko on jäänyt jonnekin seisomaan.\nTai sitten huhu on tanakkaa ja paikkaansapitävää "tietoa" hevosmiesten tietotoimistosta...\nPost by Rokka » Wed Oct 31, 2007 8:17\nRokka wrote: Vastaan tuohon sturmiasiaan, ne myydään jossain vaiheessa varmasti ulkomaille, edellisen huutokaupan rohkaisemina !\nNiin ja tietysti on sturmi aikoinaan oli PzIII, tämä muisti on lapsuudesta kun leikittiin silloisen päällystöopiston kentällä, muistaako kukaan, me ainakin muistetaan kaverini kanssa kun oltiin sisällä piilossa kakka lahkeessa kun yhtäkkiä kentälle kurvasikin T72 harjoittelemaan varma vaunusta en ole, mutta muistikuviin perustuneena sanoisin että oli !\nPost by Rokka » Wed Oct 31, 2007 11:40\nmosu wrote: Mun mielestä on tarpeen, että huutajille annetaan mahdillisuus reakoida oikealla hinnalla. Toivottavasti kohteet jäävät Suomeen.\nVaimoke, ei antaisi 180.000 etaalaa tai saatikka enemmin laittaa keräilyyn kerralla ! Ihmetteli se kyllä että en ollut huutokaupassa, kuitenkin jaksaa aina mainita, siis ei millään pahalla (kuulemma) että jos laitan satasen tai pari aseisiin, tai moottoripyöriin, että voisihan sen paremminkin käyttää, en ole kyllä ehtinyt teoreettista skenariota luoda vielä miten suhtautuisi jos ilmoittautuisin ostaneeni abaut vanhan milizin keräilykappaleen, noin niin kuin pihalle !\nVakavasti, perinteen vaalimisen kannalta, ylimääräisten vaunujen säilyttäminen on turhaa, ensin kartoitettaisiin, museot mihin haluttaisiin vaunuja (esim. meille tulee Kesä 1944 museo lappeenrantaa) vaunu museossa olisi hyvä, ja sitten ylimärääiset myytäisiin ulkomaille mahdollisimman korkeaan hintaan, kaikki niistä saatava raha ohjattaisiin Panssari museolle lyhentämättä !\nPost by Andreas Lärka » Wed Oct 31, 2007 11:42\nmosu wrote: Mun mielestä on tarpeen, että huutajille annetaan mahdillisuus reakoida oikealla hinnalla.\nMuistakaamme, ettei julkisuuteen ole kerrottu mitään mahdollisista uusista panssarivaunuhuutokaupoista. Kaikki mitä tässä kirjoitamme on siis silkkaa spekulointia.\nHuutokaupoissa hinta nousee kun hermostuneisuus nousee. Ne nyt myydyt Sturmiraadot olisi tuskin saanut yhtä korkeat hinnat mikäli ne olisi myyty heti huutokaupan alussa. Nyt ilmassa oli hermostuneisuutta, kilpailua ja sen seurauksena viimeksi myyty raato sai korkeimman hinnan.\nSinänsä oli kiva nähdä kun "isot pojat" työskentelivät. Panssarivaunuvälittäjä Mike Stallwood korotti tasaisesti "and five" -huudoillaan joka kilpailevan huudon jälkeen. Lugnisti mies istui ja korotti korottamistaan. Joskus tuli ostajan raja vastaan ja hän lopetti, mutta jos hän todella halusi jotain niin hän tarjosi kunnes sai kaikki haluamansa kamat itselleen.\nAinoa asia joka estää meitä tavallisia taapertajia tekemästä samalla tavalla on lompakon paksuus. Ei siinä sen kummempia "reagointeja" tarvita. Tahti syksyisessä huutokaupassa ei ollut niin nopea etteikö ostajat olisi ehtineet reagoida.\nPost by Andreas Lärka » Wed Oct 31, 2007 11:58\nRokka wrote: . . . kaikki niistä saatava raha ohjattaisiin Panssari museolle lyhentämättä !\nVaunut ovat Puolustusvoimien omaisuutta. Panssarimuseo taas on nykyään "Panssarimuseosäätiö" eikä sillä ole (ymmärtääkseni) mitään tekemistä Puolustusvoimien kanssa (siis "henkisesti" kyllä, mutta ei juridisesti tai taloudellisesti).\nPV:llä ei siis ole mitään syytä antaa ilmaista rahaa täysin ulkopuoliselle säätiölle.\nPost by sako92s » Wed Oct 31, 2007 14:22\nEikö Panssarimuseo olekkaan Sotamuseon alainen? Kalusto lienee kuitenkin valtion omaisuutta\nPost by Andreas Lärka » Wed Oct 31, 2007 14:33\nsako92s wrote: Eikö Panssarimuseo olekkaan Sotamuseon alainen? Kalusto lienee kuitenkin valtion omaisuutta\nKalusto on edelleen valtion. Panssarimuseon sivuilla sanotaan säätiöstä näin:\n"Aika on tuonut kuitenkin muutospaineita, joihin Panssarikillassa on valmistauduttu jo vuodesta 1991 kartoittamalla ja luomalla mahdollisuudet Panssarimuseota ylläpitävän säätiön perustamiseksi. Puolustusvoimien resurssit sen omistaman arvokkaan museokaluston kunnostamiseksi tai edes nykykunnon ylläpitämiseksi ovat niukkenemassa entisestään. Opetusministeriön ja Museoviraston ohjeiden mukaisesti hoidettavan museotoiminnan henkilöstö- ja muut kustannukset ovat suuremmat kuin mihin aikaisemmin on totuttu. Museon laajentamiselle ja sen näyttelytekniikan parantamiselle on olemassa selkeä tarve, sillä esiteltävää, suomalaisten sotilaiden tekoja ja historiallisesti arvokasta kalustoa, on yhä enemmän.\nJotta jatkossakin Panssarimuseo voisi esitellä modernein menetelmin ja asianmukaisissa tiloissa perinteikästä suomalaista panssari- ja panssarintorjuntajoukkojen historiaa, on Panssarikilta r.y. siirtänyt Panssarimuseon ylläpidon sitä varten perustetulle Panssarimuseosäätiölle. Säätiöpohjalla voidaan turvata merkittävästi paremmin museon kehittäminen tulevina vuosikymmeninä."\nTäytyy myöntää etten tiedä tarpeeksi tästä asiasta. Jonkinlainen ero täytyy olla vanhan systeemin ja uuden säätiön välillä. Muutenhan ei ole mitään järkeä säätiön perustamisessa...\nPost by Rokka » Wed Oct 31, 2007 14:38\nOlisiko niin, että Puolustusmäärärahat suunnataan puolustuslaitokselle, säätiöt taas voivat hankkia rahaa muutakin kautta kuin suoraan puolustusbudjetista. mm. Eurahan perinnön vaalimisessa on varmasti helpommin hoidettavissa, kuin mennä sotilaana pyytämään Suomenpuolustusvoimille rahaa eu kassasta...\nPost by sako92s » Wed Oct 31, 2007 17:34\nOlet luultavasti oikeassa,Rokka.Toivottavasti kaikki ehjät Sturmit säilyvät Suomessa ja kunnostellaan pikkuhiljaa ajokuntoon. En näe siinä mitään järkeä,että vaunut myytäisiin ulkomaille summilla,jotka valtion kirstussa ovat pisara meressä. Panssarimuseohan voisi pyytää Suomalaisia suuryrityksiä vaunun kummiksi. Yritys rahoittaisi vaunun kunnostuksen ja saisi siitä nimikkovaunun.\nPost by HL/A » Sun Apr 19, 2009 20:02\nOnko kenellä tarkempaa tietoa pioneerimuseosta Sijainti, aukioloajat.\nPost by LV » Sun Apr 19, 2009 20:06\nHL/A wrote: Onko kenellä tarkempaa tietoa pioneerimuseosta Sijainti, aukioloajat.\nGooglella oli jotain tietoa:\nPost by HL/A » Sun Apr 19, 2009 20:16\nKiitos Näin laiskana googlettajana on kiva kysellä toisilta\nPost by Tulenjohtomies » Sun Apr 19, 2009 20:41\nHL/A wrote: Onko kenellä tarkempaa tietoa pioneerimuseosta\nPost by HL/A » Sun Apr 19, 2009 21:05\nPakko tuonne on kesällä mennä.\nPost by Ivan Orav » Mon Apr 20, 2009 21:00\nYksi Sturmi on lahjoitetty Viroon!\nKoko lahjapakettin arvo on noin 20 miljoonan kruunun edestä.\nParempi jos panssarivaunu on jossakin muuseossa kuin asekeräilijan sisäpihalla!


ripaus inkivääriä: Hidastamisen vaikeus\nLähettänyt Inka klo 14:34\nVAu, ihana vihreä! ehdottomasti haluan joskus tehdä tuosta jotain. Mistä olet moista lankaa löytänyt??\nHidastamisen vaikeus kuulostaa tutulta. Minulla kiireellisenä pitää monet monet joululahja suunnitelmat jotka kaikki odottelevat toteutusta. Samalla toki olisi se koti hoidettavana ja siivottavana.\nOlen ajatellut väsäillä neulatyynyjä itse, lähinnä kokeilun halusta. Kiva iseä nuo pöllöt...\n20. marraskuuta 2007 klo 15.48\nMuistathan kuinka vähän aikaa vauveli on niin pieni - talo ei ennätä hautautua muruihin sinä aikana joten jatka vain yritystä hidastaa, vaikka vaikeaa se on:)\n20. marraskuuta 2007 klo 16.56\nMikakohan vika mulla on kun minun on niin helppo hidastella. :) Olen sellainen unelmoija/lorvija mutta kylla se minunkin omatunto kolkuttelee tietty jos paikat on ihan sekaisin. Mutta upouuden vauvan kanssa saa kylla ihan omatunto puhtaana olla vaan ja nauttia pikku paketista. Ei tarvi olla supermimmi ja "do it all". Kaikella on aikansa. Siistilla kodilla, vauvan ihannoinnilla......\nVoi etta, minunkin on pakko nyt alkaa keraamaan neulatyynyja! Mussa on kylla joku kerailygeeni kun aina tekee mieli kaikkea. Olen split personality. Toisaalta tykkaan aivan alysti minimaalisuudesta mutta sitten ihastun aina vaikka mihin ja koti tayttyy "kaikella kivalla".\nIhanan vihreeta. Varit kunniaan! Ei aina kaiken tarvi olla haaleeta vaaleeta. Ihana kun oot niin sut varien kanssa.\n20. marraskuuta 2007 klo 18.00\nKai se on naisen joku sisäänkasvanut juttu, että ei riitä, että huolehtii tissitakiaisesta, vaan ihan ehdottomasti pitäisi myös pyyhkiä pölyt kaappien alta ja aloitella väitöskirjaa. Minua ärsyttävät supermutsit, jotka hehkuttavat miten kätevä äitiysloma oli kun siinä samalla ehti kirjoittaa gradun alusta loppuun ja hoitaa kerrankin hoitohevosta. Plääh.\n20. marraskuuta 2007 klo 18.56\nVoih, ja mulla ei ole edes rintaruokittavaa ja SILTI meillä on AINA puolipitoisten kasvava pino jossain ja toinen toisaalla ja eteisessä jokin muu keko ja ja. Ajattelen sujuvasti että ensi viikonloppuna, ja kun ollaan viikonlopussa, ajattelen että sitten joululomalla jne. Mutta olohuoneessa, jossa on kudin/lehtienluku/kahvittelupaikkani en halua nähdä kasoja, ne raivaan kätevästi silmistä toiseen huoneeseen, jotta voin elää luulossa, että aika siistiä on.\nMulla on samaa ihanaa vihreää lankaa, siitä on jäänyt kesken villatakki 2-vuotiaalle, joka on nykyään 5v. Hyvä muistutus.\n21. marraskuuta 2007 klo 8.18\nTutun kuuloista tekstiä:)tuntuu tosiaan,että välillä pitäisi pysähtyä ja nauttia hetkestä.Itse olen sen tyyppinen, että tekemättömät hommat rassaa ja ne pitäisi saada valmiiksi.Koko päivä menee touhutessa ja järjestellessä paikkoja. Ja silti tuntuu, että aika ei riitä mihinkään:)\n21. marraskuuta 2007 klo 10.31\nIhan totta, minullakin on oikein selvä hidastumisen tarve päällä. Ehkä tämä pimeyskin tekee tehtävänsä, mutta tarvetta rauhoittumiselle on.\nHaluaisin aina olla varma että ne asiat joita teen, ovat niitä joilla on merkitystä minulle, eikä vain jotain "nämä täytyy tehdä"-tyylisiä juttuja. Ulkopuolelta tulevia.\nNo, nyt siivoilen, sekin on joksus tehtävä.\nTUo vihreä on hillittömän ihana väri. Voisin tuijottella kuvaa tuntikaupalla. Väriterapiaa.\n21. marraskuuta 2007 klo 12.05\nKaunis vihreä. Itsekkin pidän raikkaista väreistä, varsinkin lapsilla.\nMeillä on koti nyt aika lailla pommin jäljiltä, pikkuisen kipeä oloni on antanut minulle oikeuden olla välittämättä ja yritän keskittyä vaan niihiin tärkeimpiin asioihin.. (jos ei tätä koneella istumistani lasketa mukaan :) Jos huomena sitten taas jaksaisi palata pyykkivuoren ja likaisien astioiden kimppuun..\n21. marraskuuta 2007 klo 13.40\nOnpas terapeuttista lukea näitä juttuja! Itse turhaudun joka ilta kun tajuan että päivässä olen saanut siivottua VAIN keittiön ja siihen on tuhraantunut hirveästi energiaa ja illalla tiskipöydälle on ehtinyt kertyä uudestaan orastava haiseva vuori. Eipä ole kovin energinen olo nukkumaankäydessä kun tietää että sama rumba jatkuu seuraavana aamuna eikä työn tulokset kanna edes varsinaista hedelmää..*huoh* Mielessä siintelee kuitenkin jokapäivä haavekuva puhtaasta kodista..siitä kuvasta en tunnu pääsevän minnekään vaikka se kuva on lasten kera täysin toteutuskelvoton. Miehillä on helppoa kun ei niillä ole yleensä tuollaisia visioita päässä rasitteena! Voivat vaan helposti heittäytyä hetkeen ja tunnustaa karut tosiasiat suoraan hyvällä omallatunnolla; "ei kannata siivota nyt kun ei kuitenkaan ehdi".\n22. marraskuuta 2007 klo 0.15\nTodella kaunis vihreä. Juu, kunpa osaisi hidastaa ja muistaa mikä on oikeasti tärkeää. Sillä ei varmaankaan ole niin väliä, jos pöydällä on leivänmuruja tai posti kasaantuu penkille? Tai jos kengät levittäytyvät ympäri eteistä? Tai jos sohvalle kasautuu pipo- kaulahuivi- lapaset - toppahousu - talvitakki- pino, kun eteinen tahtoo olla niin kylmä ettei niitä sinne viitsi jättää? Vanha talo, joka henkii rauhaa, asukkaat kiireisiä? Eihän se niin pitäisi mennä. Se vain tahtoo olla niin. Nykyajan "pitää olla tehokas, aikaansaava, menestyvä ja joka paikkaan repeävä" - ajatusmaailma tuntuu tarttuvan. Tuovatko nuo asiat oikeasti onnen? Niinpä, eivät. Se tulee jostain ihan muualta.\n22. marraskuuta 2007 klo 12.32


Sivutiellä: Määräävätkö pojat, mitä koulussa luetaan?\nLähettänyt Sirri klo 18.11\nMarika 11. lokakuuta 2016 klo 19.25\nUskoisinpa, että äidinkielenopetuksessa on paljonkin hiomista. Enkä ole ollenkaan niin innoissaan uudesta opetussuunnitelmasta.\nSirri 12. lokakuuta 2016 klo 10.37\nKysyn ihan mielenkiinnosta: miksi et innostu uudesta OPS:sta? Epäilemättä se kyllä aiheuttaa paljon opettelua kaikille osapuolille. Toisaalta tuntuu, että välillä on hyödyksikin, että joutuu kyseenalaistamaan aikaisemmat tavat opettaa.\nMai Laakso 12. lokakuuta 2016 klo 10.34\nMietin omaa valintakriteeriä ja useimmiten se liittyy vuodenaikoihin, tuleviin tapahtumiin ja opettavaiseen aiheeseen, toisinaan realistisia tarinoita, toisinaan satuja ja fantasiaa. Esim.sadonkorjuun aikaan näytän kuvia oikeista kasviksista ja luen niistä.Yleensä teen valintoja etukäteen, mutta kirjastolaiset ovat asiantuntijoita ja heiltä saa hyviä neuvoja. Kirjastokäynnit ovat vakio, joten kaikilla on jo eskarista asti omat pulpettikirjat. Niitä seuraamalla huomaa lasten kiinnostukset ja kyllä ne poikkeavat niistä mitä opettajana valitsen ääneen luettavaksi. Pojat valitsevat dinosauruksia, urheilua, tietokirjoja, mahdollisimman paljon kuvia. Tytöt valitsevat eläinaiheisia ja leivontaan liittyviä kirjoja. Harrastukset näkyvät molempien kirjavalinnoissa.\nJos joku haluaa tulla eteen lukemaan kirjaa, se on sallittua, jopa toivottua. Luemme paljon ääneen ja keskustelemme aina sisällöistä. Toisinaan oppilailta puuttuvat omat kirjat, jos menen sijaiseksi uuteen luokkaan, sitä varten minulla on kirjoja mukana. Suomen lasten hölmöläissadut on varma valinta yllättäviin tilanteisiin. Puluboi ja Poni alemmilla luokilla.\nOlen tietoisesti pysytellyt keskilinjalla, eli ei kirjavalintoja pelkästään poikia ajatellen.\nSirri 12. lokakuuta 2016 klo 10.44\nOnpa kiva kuulla, miten lukemis- ja kirjakäytäntöjä muualla toteutetaan! :) Kannatan tietty itsekin keskilinjalla pysymistä, sitä, että pyritään vuorotellen huomioimaan ryhmän erilaiset kiinnostuksenkohteet. Pienen feministisen herätyksen koettuani jään väkisinkin ihmettelemään, miksi pojat valitsevat juuri dinoja, urheilua - ja ennen kaikkea kuvia. Toisaalta tärkeintä on, että kukin lukee sellaista, mikä itseä oikeasti kiinnostaa. Olen itse miettinyt yläkoulun puolella, että yhteisen kirjan lukeminen on aina vähän ongelmallista siksi, etteivät kaikki mitenkään nauti samasta kirjasta. Ennemmin tekisi mieli luetuttaa kirjoja teemoittain tai genreittäin. Varmaan ääneen luettavista kirjoistakin pitäisi pitää ryhmänsisäinen äänestys, jotta nuorten ääni kuuluisi valinnoissa paremmin.


Rakennuttaja, pölyntorjuntaa ohjataan ylhäältä päin! | Consair Oy\nVuoden alussa voimaan astuneen Syöpävaaran torjunta-asetuksen (Vna 1267/2019) myötä rakennusalalle syntyi lisää vastuita ja velvollisuuksia, jotka koskevat enemmän tai vähemmän kaikkia rakennusalalla toimijoita. Pölyntorjunta ei sinänsä ole uusi asia, mutta nyt siitä tuli pakollista kaikissa rakennushankkeissa.\nRakennuttajalla on nyt velvollisuus vaatia\nUusi asetus ja viranomaisen ohjeistus jakaa entistä selvemmin vastuut ja velvoitteet eri rakentajaosapuolien välille. Tässä jaossa myös rakennuttajalla on entistä suurempi ja erittäin tärkeä vastuunkantorooli teettäessään rakennushankkeita. Tätä olikin jo odotettu. Nyt rakennuttajalla on velvollisuus vaatia ja ohjeistaa pölyntorjuntaa!\nRakennuttaja voi vaikuttaa\nEnnen asetuksen voimaantuloa, pölyntorjunta oli rakennusalalla kuin kuuma peruna, josta kukaan ei oikein halunnut ottaa vastuuta. Kvartsipölyntorjunta käsiteltiin rakennushankkeissa tavanomaisena vaarana, jota ei välttämättä sisällytetty edes työturvallisuusasiakirjoihin. Pääurakoitsijat ja aliurakoitsijat hoitivat pölyntorjunnan parhaaksi katsomallaan tavalla, joka useimmiten jäi tehostetun loppusiivouksen varaan.\nEniten harmaita hiuksia pölyntorjunnassa aiheutti vastuunjako ja kustannusten jako, ja varsin usein toteutuksessa mentiinkin sieltä, missä aita oli matalin. Rakennuttajille pääurakoitsijat perustelivat tätä vähemmällä byrokratialla ja kustannussäästöillä, joka valitettavasti näkyi rakennuksen käyttäjälle pölyisessä lopputuloksessa.\nEnnen asetuksen voimaantuloakin oli toki myös hyviä ja esimerkillisiä hankkeita, joissa pölyntorjunta otettiin vakavasti. Näissä hankkeissa pölyntorjuntaan panostettiin enemmän ja lähes aina laatutietoisen rakennuttajan vaatimuksesta!\nRakennuttajan vastuut ja velvoitteet\nRakennuttajan on nykyään jo hyvissä ajoin suunnitteluvaiheessa tuotava esille vaatimukset, tavoitteet ja menettelyohjeet, jotka koskevat pölyntorjuntaa työmaalla.\nAluehallintovirasto AVI:n uuden ohjeistuksen mukaan rakennuttajan vastuut ja velvoitteet ovat seuraavat:\nTöiden ajoitus, erityiset työmenetelmät, aliurakoinnin järjestämisen menettelyt ja työhygienisiä mittauksia koskevat menettelyt.\nTyöturvallisuusasiakirja, turvallisuussäännöt tai menettelytapaohjeet\nErityisiä vaaroja sisältävien työmenetelmien vaatimukset kvartsipitoiselle pölylle altistumisen poistamiseksi ja ehkäisemiseksi.\nHaitallista pölyä tuottavia työmenetelmiä koskevat vaatimukset pölyn syntymisen ja leviämisen ehkäisemiseksi.\nMuut työmaan toimintoihin liittyvät seikat, kuten henkilöstötilojen sijaintia koskevat vaatimukset.\nMääritellään tarve mittauksille, ja jos ei niitä ei tehdä, niin perustelut miksi mittauksia ei tarvita.\nRakennuttajan on annettava suunnittelijalle ohjeet huomioida kvartsipitoiset tuotteet, jos on mahdollista, että niistä vapautuu pölyä.\nSuunnittelijan on selvitettävä rakennuskohteen käyttötarkoitus ja sitä koskevat työsuojelumääräykset.\nSuunnittelija vastaa suunnitelmiinsa liittyvistä turvallisuusseikoista, joissa hän on ollut tai voinut olla tietoinen suunnitellun kohteen käyttötarkoituksesta.\nRakennuttajan on käsiteltävä turvallisuustoimenpiteet suunnittelijoiden ja päätoteuttajan kanssa.\nRakennuttajan tulee varmistaa, että päätoteuttaja on tehnyt turvallisuussuunnitelmat, joissa on huomioitu myös kvartsipöly.\nVastuuta pölyntorjunnasta ei voi ulkoistaa\nPölyntorjunta on prosessi, jossa hallitaan tai ehkäistään useiden alihankkijoiden ja työntekijöiden synnyttämää pölyä useissa eri projektin vaiheissa, myös samanaikaisesti eri puolilla työmaata. Pöly leviää helposti ilmavirtojen mukana, joten yhdenkin toimijan puutteellinen pölyntorjunta voi pilata muiden saavutukset, ja altistaa myös muut työntekijät rakennuspölylle.\nRakennuttajalla ja päätoteuttajalla onkin keskeinen rooli onnistuneen lopputuloksen kannalta. He asettavat työmaakohtaiset vaatimukset, ohjaavat toimenpiteiden täytäntöönpanoa, seuraavat toimenpiteiden toteutusta ja myös vastaavat viime kädessä lopputuloksesta.\nPölyntorjunnan onnistuminen työmaalla edellyttää siis kaikkien rakentajaosapuolien sitoutumista ja osallistumista pölyntorjuntaan. Osa toimista, kuten työmaasiivous, voidaan aina ulkoistaa alihankkijoille. Mutta se ei koske vastuuta ja velvollisuuksia.\nTästä syystä ainoa oikea tapa saada pölyntorjunta toimimaan on ohjata työtä ylhäältä päin. Ottakaa tästä koppi, rakennuttajat!\nTämä blogi on ensimmäinen osa kolmen blogin sarjaa, jossa käsittelemme AVI:n uusia ohjeistuksia. Katso jo ilmestynyt toinen osa, kolmas osa ilmestyy pian:\nLue lisää AVI:n uudesta ohjeistuksesta, jolla kohdepoistosta tulee pakollista pölyäviä töitä tehdessä kvartsipölyaltistuksen raja-arvoissa pysymiseksi.\nLue lisää uudesta syöpäasetuksesta teemasivullamme.


Kaikki Dermaroller – Mitä käytöt, ennen ja jälkeen, ja Jälleenmyyjät – sportknp.info\nKaikki Dermaroller – Mitä käytöt, ennen ja jälkeen, ja Jälleenmyyjät\n26.10.2017 By estetiikka\nSäälimätön harjoittamisesta kauneuden on rutiinia, erityisesti naisille. Joka päivä kosmetiikkateollisuudessa kehittää uusia laitteita, uusia voiteita, uusien hoitojen ...\nTämä menettely tarvittaessa tarvitse suorittaa ihotautilääkärit kuitenkin yleisimpiä ongelmia, voit tehdä hoito kotona, saamalla laite.\n1 Mikä on Dermaroller?\n2 Käyttää Dermaroller\n3 Käytön edut Dermaroller\n4 kotitalous * ammattikäyttöön\n5 Käyttämällä Dermaroller kotona?\n6 Miten valita Dermaroller?\n7 Varo alkuperää\n8 Laadusta neuloja\n9 Mistä ostaa?\n10 Miten on istunto ihotautilääkäri?\n11 Ennen ja jälkeen\n14 lopullinen Ajatukset\n14.1 Tiedätkö ketään, joka on käyttänyt Dermaroller ryppyjä, venyttää markkaa, akne tai selluliittia, ja on saanut hyviä tuloksia? Hän haluaa kokeilla sitä liian pitkälle? Kommentti alla!\nMikä on Dermaroller?\nPääasiassa laitteen käyttö on edistää kollageenin tuotantoa, kautta mikro-aiheuttamia leesioita mikroneulat ihoa.\nJokainen "pieni reikä" täytetään uudella kudosta. Miten tuhannet heistä kaikki käsitelty alue hyötyy.\nPuolustukseksi reaktio kehon, epiteelisolujen alkavat lisääntyä, ja siten uudistaa kudoksia hoidetulla alueella, jättäen ihon tasaisempi, nuortua ja kaunis.\nHoitoon ja pehmentää raskausarpia;\nHoitaa ja pehmentää arpia;\nUudistava kudokset poltettiin;\nLisää liikkeeseen päänahan, hoitoon hiustenlähtö;\nWedge kudosten hoitoon notko;\nStimuloivat paikallinen kauppa, auttaa hoitoon selluliittia;\nNuorentaminen hoidetulla alueella.\nKäytön edut Dermaroller\nSe on esteettinen hoito, joka voidaan tehdä kotona;\nEi aiheuta kipua, kun tehdään oikein;\nHelppokäyttöinen, jolloin henkilö suorittaa itse kanteen\nSe helpottaa imeytymistä voiteita.\nkotitalous * ammattikäyttöön\nLaitteet eroavat muotoilultaan, tuotemerkki, hinta, koko neuloja jne Tämä on tärkeä asia. Kaikkia Dermarollers voidaan käyttää kotona. Jotkut ovat yksinomaan ammattikäyttöön erikoistuneissa klinikoilla.\nKoon mukaan neuloja käyttäen Derma rullan sovelletaan seuraavasti:\n0,5 mm Lievä arvet akne, vesirokko ja pinnallinen ryppyjä. Se sopii käytettäväksi kotona,\n1,0 mm: Tämä vaihtoehto sopii pienille, matalia uria, syvempiä arvet akne ja vesirokko, myös selluliittia kevyempiä ja vähemmän ilmeinen, hiustenlähtö ongelmia;\n1,5 mm: Tämän tyyppinen laite tulee käsitellä vain ammattilaiset. Se on ihanteellinen hoitoon suuria ja syviä Raskausarvet ja selluliitin ylimpien luokkien, sekä suuret arvet ja ruma ulkonäkö.\nJos tarkoituksena on kotikäyttöön, aloita Dermaroller 0.5mm. Tehdä testin pienillä alueilla laitoksen arvioida ihoa vastauksia. Kun tunnet olosi turvalliseksi, sovelletaan laajemmalla alueella.\nKäyttämällä Dermaroller kotona?\nEi ole mitään salaisuuksia käyttää derma rulla.\nEnsin puhdista iho tavallisesta puhdistus tonic;\nLiikkeitä tehdään pysty- ja vaakasuunnassa ja lävistäjä. Katso video *\nLevitä pieni paine ei vahingoita ihoa liikaa. Mene nostetaan tätä painetta satunnaisesti ajan myötä;\nAloittelijat eivät saisi ylittää viikkoseurannan ottaen muutaman lepopäivän iholle, yhden istunnon ja toiselle. Jos huomaat, että iho tuli hyvin punoitus (hyperemia), laajentaa edelleen päivämäärää seuraavan hakemuksen;\nKun olet valmis, muista puhdistaa laitteeseen alkoholia;\nKäyttö aurinkovoidetta suositellaan hoidon jälkeisinä päivinä, sekä kotimaan ja ammatti;\nAntaa aikaa ihoon reagoi hoitoon. Ampua ja muutaman kuukauden kuluttua, vertaa ennen ja jälkeen. Luultavasti, voit huomata eroja.\n* Tässä videossa lausuman liikkeiden Dermaroller.\nMiten valita Dermaroller?\nOn olemassa useita merkkejä Derma rullan, mutta ne ovat hyvin samankaltaisia. Ehkä viimeinen asia, joka on otettava huomioon, että osto on hinta.\nHakea tietoa laitteen kotiin. Ihannetapauksessa on varmennettava, jotta käyttö käsin, ovat neulat steriloidaan gammasäteilyllä, jne.\nHyvin varovainen ostettujen tuotteiden Internetin ilman sertifiointia. Monet heistä ovat käytännössä kertakäyttöisiä.\nValitettavasti ne ovat jo myydään väärennettyjä puhelimia markkinoille tai erittäin huono laatu.\nJoten ennen kuin ostaa, varoa hyvin halvat laitteet, merkkituotteista tai valmistettu takapihalla ilman alkuperä ja ilman luotettavasta lähteestä. Jos olet epävarma, tarkistaa pakkauksen materiaali tuotteen ja valmistajan tiedot. Katso viittaukset muille ostajille, tutkia myymälä, joka myy ja kysyä takuut. Tämä koskee myös muita, kauneudenhoito- ostat Internetissä. Helppous, jolla väärentäjät laittavat tuote Internetissä on hyvin suuri ja siksi, että se on tärkeää olla hyvin varovainen, ettei ostaa jotain ja ottaa toisen.\nNäiden tietojen avulla on helpompi tehdä tarkempia tutkimuksia tuotteen ennen kuin päätetään tietyn merkin.\nDermaroller matkapuhelinsuunnittelun on merkitystä vähiten. Sinun tulisi olla tietoinen laadun neuloja, koska ne tulevat suoraan kosketukseen ihon kanssa.\nVarmista, että neulat ovat kirurginen teräs, niin että on olemassa riski taivuttaa prosessin aikana, tai menettää vihjeitä, joka voi aiheuttaa vakavia ihovaurioita.\nToinen asia: ne olisi pakollisesti steriloida gammasäteilyllä, siten, on viruksia, bakteereja ja muita haitallisia mikro-organismeja.\nPerustuu tietojen edellisessä kaksi tuotetta, voit etsiä hyvämaineinen tuotteita yhtä hyvämaineinen myymälöissä, sekä fyysisiä että virtuaalisia.\nVaro ostoksia virtuaalisen myymälöissä. Katso viittaukset muille ostajille, tarkista käytettävissä oleva ja ostoedellytyksiä. Varo Jos kauppa tarjoavat vain talletusvaihtoehdon tai pankin.\nNyt kun tärkeimmät yksityiskohdat on jo mainittu, etsiä missä ostaa Dermaroller turvallisesti.\nMiten on istunto ihotautilääkäri?\nKäytännössä, menettelyt ovat erilaiset. Käyttämällä lisää laitteiston Puikot, ei ole tarvetta käyttää paikallispuudutuksessa. Levittämisen jälkeen anestesian potilas joutuvat odottamaan 50-60 minuuttia, ja vasta sitten alkaa menettely.\nRolling kanssa Dermaroller voi kestää 15-20 minuuttia. Lopussa on tapana käyttää maskia soveltamisen vitamiini C: ssa vielä 10 minuutin ajan.\nMitä istuntojen määrä tarvitaan, riippuu siitä, minkä tyyppinen hoidettava tila, mutta tarvitsee vähintään kuusi istuntoja nähdä ensimmäiset tulokset. Keskimäärin istunnon ammattilainen voi kestää noin tunnin ja puoli, ja sen hinta voi nousta $ 250.00.\nIlmeisistä syistä, laitteistoa tulisi käyttää kliinisessä tyypin kertakäyttöisiä. Kysy ennen valintaa tämäntyyppisen laitoksessa.\nMeidän on oltava tietoisia mahdollisista ihoreaktioita hoidon jälkeen:\nallergisia reaktioita, yleisempiä käyttämällä alkuperältään epäilyttäviä laitteet;\nkeloidimuodostus ihmisiin altis.\nMissä tahansa näistä tilanteista, tai muille ei ole mainittu, välittömästi lopettaa hoito ja ota yhteyttä lääkäriin.\nIho kyynärvarren sen sisällä, muistuttaa läheisesti kasvojen ihoa. Voit siirtyä käyttämään Dermaroller, tämä on erittäin sopiva alue. Mahdollisesti saadut tulokset tällä alueella sen jälkeen, kun testi toistetaan tarvittaessa Derma rullan pinnalla;\nJotkut ihmiset viettävät puuduttavaa ennen ohjausliikkeitä kanssa Dermaroller, mutta tämä voi peittää kipua aiheuttaen henkilö käyttää suurempia paineita kuin sen pitäisi alueella hoidettavan. Käytettäessä laitetta kotona, yritä välttää tällaisia tuotteita, ei vahingoittaa ihoa tajuamatta sitä. Vakavammissa tapauksissa, anna ihotautilääkäri tee tätä toimenpidettä;\nNe, jotka aikovat käyttää Dermaroller päänahassa, on tärkeää huomata, että liike pitäisi olla yhteen suuntaan, jossa pesty ja kuivattu hiukset;\nMeikki ei tulisi käyttää 24 tunnin kuluessa käsittelyn jälkeen;\nIho on aika muodostaa uusi kangas, siis turha toistaa hoidon lyhyessä ajassa;\nLaitteessa ei ole toistaiseksi. On suositeltavaa vaihtaa kaksi kertaa vuodessa.\nSe, että tällainen käsittely voidaan suorittaa kotona ei tarkoita sitä pitäisi tehdä valikoimatta, vailla suuntaa, sillä ellei siitä ole vaaraa.\nSiihen liittyy riskejä. Älä unohda tiedustella ihotautilääkäri. Vain hän voi välittää sinulle oikea ohjeita, laitteen tyyppi, käyttötiheys, ennen ja jälkeen hoidon voiteet. Vt varoen, onnistumismahdollisuudet ovat suurempia.\nTiedätkö ketään, joka on käyttänyt Dermaroller ryppyjä, venyttää markkaa, akne tai selluliittia, ja on saanut hyviä tuloksia? Hän haluaa kokeilla sitä liian pitkälle? Kommentti alla!\nKuorinta raskausarville Work? Tyypit, ja ennen ja jälkeen Care\nMiten Dermaroller raskausarville?\nVitanol tahrat toimii? Ennen ja jälkeen, Kuinka käyttää ja vihjeitä\nNainen Luo hauskoja valokuvia Ennen ja jälkeen Painonpudotus\nKatso ennen ja jälkeen Famous Mitä talteen Quick Form tultuaan äidit


Litteraturblad nro 10, syyskuu 1848: Kotimaista kirjallisuutta | J. V. Snellmanin kootut teokset\n1. Fredrik Gabriel Hedberg: ”Verklärans Vederläggning och Evangelii Försvar” [Vaikutusopin kumoaminen ja evankeliumin puolustus] 2. vihko H:ki 1848. (20 hopeakopeekkaa).\n2. ”Flickan på Inderskär, Skildring. I.” [Inderskärin tyttö, kuvaus. I] H:ki & Turku 1848. (20 hopeakopeekkaa).\nNämä molemmat teokset ovat hra Lilljan kustantamon julkaisemia. Se ei kuitenkaan riitä jotta ne voisi liittää tässä yhteen. Kummankin tavoitteet ovat kuitenkin niin yhteneväiset, että vain harvoin tapaa teologisessa tutkielmassa ja kaunokirjallisessa teoksessa sellaista yhtäpitävyyttä.\nHra Hedbergin teos, josta yleisö voi odottaa vielä yhtä nidettä, käsittelee vanhaa kiistakysymystä. Teos ei kuitenkaan koskettele vain nimensä lähinnä osoittamaa aihetta, vaan sitä näkemystä kääntymyksestä, joka antaa ihmisellekin jonkin osuuden asiassa kun hänen mielensä avautuu ottamaan vastaan armon. Hra H. kieltää tämän käsityksen paikkansapitävyyden ja kannattaa sitä oppia, että kääntymyksen jokainen vaihe on ylhäältä annettu lahja, missä ihmisellä ei ole mitään osuutta. Kysymys on kuitenkin niin kiperä, että kääntäessämme sen oman kielenkäyttömme mukaiseksi pelkäämme tekevämme vääryyttä tekijälle. Asian valaisemiseksi lisäämme, että hra Hedberg näkyy suuntaavan todistelunsa pääasiassa pietistien ryhmittymää vastaan, nämä kun pitävät armon jokapäiväistä epäilyä itse armoon kuuluvana tilana. Hra H. nimittää nyt tätä oppia vaikutusopiksi ja asettaa sitä vastaan opin uskosta, joka on varma ja horjumaton, koska se on jumalallinen lahja. On vaikea käsittää, miten hra H. aikoo tässä välttää toisen kompastuskiven, predestinaation.\nMe jätämme kuitenkin teologisen puolen ja muistutamme vain siitä, että lainaamalla Augustinusta, Lutheria ja kirkon tunnustuskirjoja hra H. esittää väitteillään riittävän todistuksen kirkon puhtaan opin puolesta. Tosin se ei taitaisi estää vastustajaa löytämästä sekä Lutherilta että tunnustuskirjoista tukea vastakkaiselle käsitykselle. Haluamme huomauttaa vain yhdestä asiasta, nimittäin siitä hra H:n käsityksestä, että hän olisi joutunut oppiensa tähden kovin vihatuksi. Nordiska Kyrkotidningenin ja hra Tengströmin merkitys ei ole sen suurempi kuin että siltä taholta tuleva hylkäys merkitsee vain yhtä kannanottoa toista vastaan. Vain tottumattomuus julkisuuteen ja julkiseen torjuntaan voi selittää sen liiallisen herkkyyden, mikä saa tekijän kuvittelemaan että hän taistelee totuuden puolesta yksin yli puolta maailmaa vastaan. Tällainen intoilu ei kuitenkaan edistä millään tavoin itse asiaa. Muutoin on myönnettävä, että sekä hra H:n esityksessä että tyylissä on runsaasti lämpöä ja voimaa, mikä onkin omiaan näin vahvan vakaumuksen yhteyteen; myös teologinen oppineisuus ja todistelun selkeys tekevät teoksesta melko merkittävän maamme teologisessa kirjallisuudessa.\n”Flickan på Inderskär” näyttää meistä olevan omassa lajissaan yhtä merkittävä ilmestys. Se on puhdas tendenssiromaani, jos se enää edes ansaitsee romaanin tai novellin nimeä, koska romanttinen aines on siinä lähes olematonta ja harvat tapahtumat on synnytetty vain jotta maalliset kiinnostuksen kohteet saadaan vaikuttamaan uskonnollisiin vakaumuksiin. Se lisää eloa ja merkitystä näiden vakaumusten kuvaukseen. Jos uskovaisuus on irrallaan todellisesta ihmiselämästä, se kuolee ja muuttuu hedelmättömäksi. Tällaisten kirjallisten tuotteiden voisi katsoa laajentavan sitä muotoa, jota jo antiikissa käytettiin taidokkaasti filosofisten oppien esityksessä ja jota voi ihailla esimerkiksi Platonin dialogeissa. Saksalaiset ovat käyttäneet samaa muotoa niin sanotussa taidenovellissa ja se on saanut uutta käyttöä nykyaikaisessa yhteiskunnallisessa romaanissa. Runebergin erinomainen teos ”En trädgårdsmästares bref” [Puutarhurin kirjeet] edustaa samaa lajia Suomen kirjallisuudessa.\nKyseisen novellin tekijä osoittaa ennen muuta tuntevansa perusteellisesti maan pietismin ja sen keskenään kiistelevät ryhmät. Hän on myös tehnyt heidän erilaiset näkemyksensä tarpeeksi selkeiksi jotta ne voi esittää taiteellisessa muodossa. Koska hän hallitsee tämänkin muodon varmasti, voi päätellä että hänellä on runollista mielenlaatua ja esityksestä ylipäätään että tämä ei ole tekijän ensiesiintyminen. Sen sijaan voi perustellusti huomauttaa että luonnehdintaa ei ole juuri ollenkaan ja useimmat henkilöt on tehty jonkin mielipiteen äänitorveksi. Luonteettomuus tulee esiin myös siinä nopeassa vaikutuksessa, minkä yksi ainoa saarna saa, samoin siinä helppoudessa millä ”venyvät yksilöt” siirtyvät sellaisten katsomusten kannalle, joita ovat aikaisemmin vihanneet ja vastustaneet. Siirtyminen ei kylläkään liiemmin ihmetytä, mutta osoittaa henkilöiden kelpaavan kaikkiin niihin rooleihin, jotka tekijä haluaa heille antaa. Hän on jokseenkin oikein oivaltanut, että kääntymyksen vaatima teologinen väittely – jos kääntymystä voi sillä edes synnyttää – olisi rikkonut aivan liiaksi taiteellista muotoa. Jäljelle jäi kuitenkin se mahdollisuus, että taitavasti kehitelty tapahtumainkulku olisi saanut aikaan sen mihin todistelu ei pystynyt.\nTekijän uskonnolliset katsomukset ovat täsmälleen samat kuin hra Hedbergin. Kohtaamme molemmilla samaa raamatullista kieltä, samoja sovellutuksia; erona on vain se että novellin kirjoittaja jättää Augustinuksen, Lutherin ja tunnustuskirjat pois pelistä ja suuntautuu yksinomaan Raamatun sanaan. Myös kasteella ja sen seurauksilla on novellissa mystisempi osa kuin ankarassa tutkielmassa.\n3. ”Aura” III ja IV, Turku 1848, (32 hopeakopeekkaa)\nArvostelija tahtoisi mielellään sanoa tästä kokoelmasta yleensä ja sen esillä olevasta jatko-osasta enemmän hyvää kuin mitä arvostelijan velvollisuus vaatii. Sen julkaisemisella hra Lillja on pyrkinyt kiitettävästi edistämään kotimaista kaunokirjallista tuotantoa. Paljastuuhan kotimaisen kirjallisuuden heikkous erityisesti tällä alalla; juuri puheena ollut ”Flickan på Inderskär”, joka etääntyy pisimmälle romanttisesta muodosta, on kaikesta huolimatta ehkä paras tuote romaanin alalla mitä kotimaisella kirjallisuudella on tarjottavanaan. ”Auran” molemmat ensimmäiset vihkot jäävät jo alle keskitason, kun ajatellaan niitä vaatimuksia, joita meidän aikamme asettaa tällaisille kirjallisille tuotteille. ”Skärgårdsflickan” tarjoaa leikkiä, jolla ei ole mitään merkitystä, eikä se ole suinkaan nerouden leikkiä; Vendelan kirjoittama ”Den Fallna” sisältää joitakin nousun yrityksiä, mutta sortuu mielikuvituksen ja muodon puutteeseen. Kolmannen vihkon täyttävä N. H. Pinellon ”En Nylands Dragon” ei ole leikkiä eikä totta. Se on mitättömyys, se on vaudevillea, jonka kupletteja musiikki ehkä kohottaisi. Tällaiseen näytelmään kai kuuluisi jokin hilpeä päähänpälkähdys, jokin laulujen sukkela kärki, jokin koominen tilanne, mutta kaikki se näkyy unohtuneen. Juonesta ei ole tietoakaan. Jäljelle jää aika osuva kuvaus ruotsinkielisen rahvaan arkisesta olemisesta ja sitä tukee rahvaalle ominainen kieli, mutta sekin muuttuu väsyttäväksi, koska se on koko näytelmän kielenä ja epätasaisuutensa vuoksi tuntuu enimmäkseen väkinäiseltä.\nNeljäs vihko sisältää näytelmän ”Hildegard eller Mor och Dotter”, jonka on kirjoittanut Oskar Andersson, hra Delandin teatterin pidetty näyttelijä. Näytelmää ei voi näin ollen edes tekijänsä puolesta laskea kuuluvaksi Suomen kirjallisuuteen. Eikä se liiemmin tämän kirjallisuuden arvostusta nostaisikaan. Hra A. on saavuttanut suosiota huvinäytelmällään ”Våra Hustrur”. Oletamme että se on onnistunut paremmin kuin tämänkertainen näytelmä. Tekijä on kylläkin useissa kohdissa antanut näyttelijöille ohjeen esiintyä iloisesti, mutta jos katsoja tai lukija noudattaa kehotusta, niin se johtuu vain siitä, että hän näkee tai ajattelee näyttelijöiden ponnistelevan kuuliaisesti. Kaikki ei ole aivan samoin harvemmin esiintyvien kyynelöintiohjeiden kohdalla, mutta nekin saavat helposti ajattelemaan, että tekijä on tarkoittanut näillä ohjeillaan enemmän näyttelijöitä kuin yleisöä. Ainakaan arvostelija ei ole kyennyt löytämään näytelmän rakenteesta mitään tarkoitusta. Niinpä hänen mielestään ei olekaan odottamatonta, että yksikään sen kohtauksista ei herätä odotusta siitä miten näytelmässä mahtaa käydä, eikä loppuakaan voi sanoa ratkaisuksi, koska näytelmään sisältyvä vähäinenkin ongelmanasettelu päästetään yhtään empimättä raukeamaan. Liioin ei näytelmä tarjoa ainuttakaan luonnekuvaa. Tältä osin meidän on tehtävä ”En Nylands Dragonin” kirjoittajalle sikäli oikeutta, että hän on hahmottanut rivakoin vedoin ”yhden luonnetyypin” renki ja rakuuna Pehrin ovelassa persoonassa. Tämä pääsee niin lähelle oikeaa huumoria että jopa tavoittaa sitä laulaessaan: ”Silloin oon näätsen enkeli ja on mulla siivet vaalehet”.\n4. (Johan Albert Söderholm:) ”Försök att åskådliggöra vissa läror i Logiken, jemte en utförligare framställning af de Syllogistiska Figurerna”. [Yritys havainnollistaa tiettyjä logiikan oppeja, sekä seikkaperäinen esitys syllogistisista muodoista] H:ki 1848. (15 hopeakopeekkaa).\nTämän yritelmän ansiona on että se on yhtä lyhyt kuin selkeäkin. Se tuo epäilemättä melkoista helpotusta tyhjien ajatusmuotojen – tai ajatuksettomien muotojen – kanssa kamppailevalle nuorisolle. Tekijän kehät ja rivit soveltuvat melko hyvin havainnollistamaan kyseisiä ajatusmuotoja, joskaan ne eivät millään muotoa anna hänelle oikeutta kutsua vanhaa ”Barbara Celarentia” ”barbaariseksi muistisanaksi”. Yksi tapa havainnollistaa sisältöä ei näet ole sen barbaarisempi eikä vähemmän barbaarinen kuin toinenkaan.\nLukijaa ehkä huvittaa saada näyte siitä, millä taidokkuudella filosofit pitävät ajatuksiaan kurissa. On kysymys neljästä olennaisimmasta tavasta, joilla annetuista tosiasioista tehdään johtopäätöksiä. Esimerkiksi:\nLehtimies on (tavallaan) ihminen:\nLehtimies on siis kuolevainen.\nJotta aito filosofi ei tekisi tässä esimerkiksi sitä johtopäätöstä, että ”Lehtimies on siis kuolematon”, hänen tarvitsee vain muistaa sana: ”Darii”, ja hän on pelastanut teräväjärkisen maineensa. Asiassa piilee kuitenkin monia muitakin harhoja ja niinpä on opeteltava seuraavat säännöt, aivan kuin oppia saamaton opettelee Isä meidän -rukouksen:\nBarbara Celarent Ensimmäisessä,\nKolmannen pauhaavat äänet riippuvat seuraavista:\nDisamis ja Datisi Bocardo Ferison; ja\non Bamalip Calemes Dimatis Fesapo Fresison.\nLukija kaiketi uskoo, että näissä neljässä säkeessä – siten niitä todellakin kutsutaan – ei ole sanaakaan mitään ihmiskieltä; niissä on kuitenkin seitsemän sanaa, jotka ihmisen järki voi käsittää. Mutta tarkoituksena ei ole ajatellakaan sanojen merkitystä; tärkeintä on näet juuri se että kaikkien sanojen on sinänsä oltava vailla merkitystä ja vain filosofin on määrä ymmärtää ne. Mystisten sanojen jokaisella kirjaimella on oma painonsa hänelle, ne ovat kuin uhkaavasti kohonnut etusormi varoittamassa vikapistoista.\nTekijämme on esimerkiksi piirtänyt kaksi ympyrää, joiden kehät leikkaavat toisensa, ja ympyröiden yhteiseen segmenttiin hän on vielä piirtänyt pienemmän ympyrän. Kun lukija näkee kuvion, hän ei luultavasti käsitä siitä paljon sen enempää kuin sanoista ”Bocardo Ferison”. Mutta tekijä on huolehtinut siitä, että filosofi näkee tässäkin tienviitan, jonka tarkoituksena on estää hänen ajatuksiaan kiertämästä kehää.\nLukija voi nyt luulla että siihen loppuivat jutut, joissa on järkeä logiikalle, vaikka oppimaton näkeekin niissä pelkkää järjettömyyttä. Niin ei asia kuitenkaan ole. Lukijan silmissä on esimerkiksi seuraavan kaltaisen johtopäätöksen tekeminen pelkkää järjettömyyttä:\nYksikään mies ei ole neulatalo;\nTietty sihteeri on mies;\nSiis tietty sihteeri ei ole neulatalo.\nEnsimmäisen säkeen mystinen sana ”Ferio” osoittaa nyt mahdollisimman selvästi, että johtopäätös on aivan looginen ja järjellinen.\nLukija ei saa tästä vielä riittävää käsitystä siitä, millaisia rohkeita taitotemppuja merkillisten sanojen avulla uskalletaan tehdä. Tehkäämme esimerkiksi kummallisen ”Ferisonin” johdatuksella seuraava syvällinen päättely:\nYksikään kala ei ole lintu;\nJotkin kalat ovat simppuja;\nSiis: Jotkin simput eivät ole lintuja.\nPäättelyn seuraaja taitaa ihmetellä arkuuttamme, kun emme tohtineet väittää, että ”Yksikään simppu ei ole lintu”. Mutta samoin kuin e-kirjain Ferisonissa opettaa meidät sanomaan: ”Yksikään kala ei ole”, samoin i-kirjain opettaa sanomaan: ”Jotkin kalat ovat”, ja vihdoin o-kirjain opettaa: ”Jotkin simput eivät ole”.\nJos me olisimme päättelyn seuraajan kanssa sanoneet: Yksikään simppu ei ole, silloin joku oppinut olisi voinut esittää seuraavat väittämät:\nJotkin kalat ovat paistettuja;\nja tämä olisi pakottanut meidät samalla tavoin päättelemään:\nYksikään paisti ei ole lintu.\nTällöin oppineisuutemme ei vain olisi joutunut häpeään, vaan lisäksi kaikki keittiöiden valtijattaret olisivat nauraneet filosofialle ja logiikalle. Jos sen sijaan sanomme: ”Jotkin paistit eivät ole lintuja”, niin tätä johtopäätöstä vastaan ei voi hyökätä sen enempää keittiöstä kuin kateederistakaan.\nKatsokaapa mitä viisautta Ferison-sana vielä sisältää. Ensiksi esitetyssä päättelyssä näkyy selvästi tiettyä epäjärjestystä. I-kirjaimen jälkeinen s opettaa meidät sanomaan: ”Jotkin simput ovat kaloja” ja päättely saa heti tämän kauniin, puhtaasti tieteellisen muodon:\nJotkin simput ovat kaloja;\nOlemme näin siirtyneet Ferisonista Ferioon, mistä F-kirjain on antanut meille tervetulleen vihjeen. Ja kuten vaatimattomuus aina lisääntyy yhdessä todellisten ansioiden kanssa, olemme antaneet uuden näytteen tästä sillä kohtuullisella väittämällämme, että vain ”jotkin” simput ovat kaloja. Mitä muut simput sitten sanovat asiaan, se ei koske logiikkaa eikä meitäkään.\nKuten Litteraturbladetin lukijat hyvin tietävät, olemme käsitelleet filosofiaa aika vähän. Olemme siis kiitoksen velkaa tekijälle, joka on tällä kerralla antanut meille siihen kaivatun tilaisuuden.\nJos meidän sallitaan vielä lisätä jotakin, niin tahtoisimme mainita että uudempi filosofia, josta tekijä puhuu lainatessaan Buddaeusta, ei juuri tee päätelmiään meidän tyylillämme. Sen mielestä logiikan muodot ovat melko hyviä, mutta on vielä parempi täyttää ne ajatuksin. Niinpä uudempi filosofia ei näe järkeä siinä, jos esimerkiksi sanotaan: Pöytä on joko järjellinen tai järjetön, vaikka logiikka onkin sitä mieltä että asian on välttämättä oltava jommallakummalla tavalla. Tämä filosofia näet väittää: järjellisyys on predikaatti, minkä lisääminen osoittaa samaa ajatuksen puutetta kuin pöydän torjuminen. Tämä filosofia menee vieläkin pitemmälle ja toteaa, että jokainen arvostelman muoto vaatii omat, vain tähän muotoon sopivat subjektinsa ja predikaattinsa tai että ne sopivat yhteen vain jossakin tietyssä muodossa. Sanalla sanoen: se haluaa järjellisen sisällön ajatusmuotoon, jotta tämä ei vajoaisi merkityksettömäksi leikiksi. Arvostelija yritti aikoinaan tuoda tämän opin muodolliseen logiikkaan. Yritystä voi pitää melko epäonnistuneena. Itse asia on tietystikin toivottava; siinähän ajatuksen muodoilla suljetaan pois kaikki tyhjä leikittely. Niin oppineen kuin oppimattomankin on tunnustettava, että ei ole kysymys vain siitä onko arvostelma: ”maapallon on oltava pyöreä” niin sanottu kiistaton arvostelma sillä perusteella, että mukaan on liitetty oltava-sana. Sen sijaan on kysymys siitä, ovatko maapallo ja pyöreä siten muodostettuja käsityksiä että arvostelma: ”maapallo on pyöreä”, sisältää tämän oltava-sanan, siis välttämättömyyden?\nOtamme vapauden pitää hra Söderholmia nuorena miehenä ja katsomme, että hän on pikku teoksessaan tuonut esiin niin paljon järjen terävyyttä ja selkeyttä, että hänen olisi varmasti helppo viedä logiikan opintonsa päätökseen osoittamallamme suunnalla. On kuitenkin syytä varoittaa häntä tällaisista määritelmistä: ”Kontrapositiosuhde vallitsee kontrapositiolla syntyneiden kontraponoitujen arvostelmien välillä.” Tekijä näkyy pitävän logiikan suhteiden ja modaliteettien kategorioita vähemmän tärkeinä, koska niitä ei voi havainnollistaa ympyröin. Meidän mielestämme juuri siinä on niiden suuri etu; uskomme että tekijä olisi saanut teoksestaan ansiokkaamman, jos hän olisi yrittänyt havainnollistaa myös määrän ja laadun suhteita sanoin, jotka saavat merkityksensä ainoastaan käsitteiden määrällisestä ja laadullisesta luonteesta. Näillä huomautuksilla haluamme yhtä vähän moittia tekijän kirjasta kuin edellä ottamillamme esimerkeillä tehdä logiikkaa mitenkään naurettavaksi. Tarkoituksenamme on vain muistuttaa tekijälle, että muodoilla voi logiikassa tosiaan olla jokin järjellinen merkitys, että ne eivät ole pelkkiä puitteita, joihin voi sovittaa päättömintä järjettömyyttä ilman että itse logiikka, ajatuksen tiede, sitä kieltää. Tekijä on varmasti syytön siihen, että hänen havainnollistuksensa ovat osaltaan havainnollistaneet mainittua muotojen tyhjyyttä.\n5. C. F. v. Fieandt: ”Uppsatser och Rön i Landthushållningen”. [Kirjoitelmia ja huomioita maataloudesta] 1848. Ensimmäinen nide. Viipuri 1848. (35 hopeakopeekkaa.)\nTämän teoksen on määrä sisältää sarja tutkielmia maatalouden eri haaroilta. Käsillä olevan vihkon aiheena on ”Skogshushållningen”, mikä on merkitty kanteen, mutta ei nimiösivulle.\nTutkielma näkyy ottaneen mallia saksalaisista oppikirjoista tai ehkä hra Strömin samantapaisesta käsikirjasta. Teoksen Johdannossa käsitellään ”nykyistä metsän käsittelytapaa ja sen seurauksia” ja ”järjestettyä metsätaloutta”, ensimmäisessä luvussa ”puun yleisempiä ominaisuuksia”, toisessa ”puulajin erityisempiä ominaisuuksia”, kolmannessa ”maaperää ja sijaintia”, neljännessä ”puun oikeaa kaatoaikaa”, viidennessä ”metsän ja metsämaan käyttöä”, kuudennessa ”puunsiementen keruuta ja hoitoa”, seitsemännessä ”metsän kylvöä ja istutusta”, kahdeksannessa ”metsän arviointia” ja yhdeksännessä ”metsämaan jakoa”. Kun teos sisältää 137 duodeesikokoista sivua, joista toinen luku yksinään vie lähes 40, niin ymmärtää helposti että aiheen eri puolia on voitu kosketella vain aivan lyhyesti. Siten koko teos antaa yleiskatsauksen siitä mitä metsätalouteen kuuluu, ja tämä puolestaan herättää epäilemättä kiinnostusta tärkeään asiaan ja vähentää monien epäilyksiä vaivannäöstä ja kustannuksista, jotka yleensä käsitetään metsänhoidon edellytyksiksi.\nVirheitä emme ole löytäneet, ellei sellaiseksi sitten lasketa hra Strömin tarpeettomasti tekemää koetta ja tekijän sen perusteella esittämää tietoa, että mänty ei menesty lihavassa puutarhamaassa. Yleisenä kokemuksena näet on, että metsäpuut eivät suosi muuta lannoitetta kuin mätänevistä kasveista saatavia aineita, eivätkä havupuut siis ole siinä suhteessa ainoita. Tähän liittyy tekijän esittämä tieto, että lehtikuusi ”menestyy laihassa soramaassa paremmin kuin mikään muu puu”. Suomessa huomaa ehkä parhaiten, että mänty menestyy sellaisessa maaperässä – täällähän kaikki harjunpätkät kasvavat tai ovat kasvaneet uljaita honkia. Mutta ainakin toistaiseksi on kyseenalaista, miten sopivaa laiha maaperä on lehtikuuselle. Pfeil kirjoittaa teoksessaan ”Eine Vollständige Anleitung”: ”Lehtikuusi pitää syvästä, ei liian kiinteästä, terveestä, voimakkaasta savimaasta (Lehmboden). Runsaasti humusta sisältävässä, kosteassa hiekkamaassa puu kasvaa vielä melko hyvin 60-vuotiaaksi asti, mutta kuivassa hiekkamaassa vain keskinkertaisesti. Pelkkä hiekka, kuivat, matalat rinteet, tai suomaat eivät kelpaa sille lainkaan. Tämä melko arvokas puulaji vaatii huolella valitun maaperän. Sopimattomassa maassa, esimerkiksi kuivassa hiekkamaassa lehtikuusi herättää vääriä odotuksia kasvamalla aluksi voimakkaasti, mutta se ei anna sellaista tuottoa, mikä tekisi viljelyn kannattavaksi. Sen viljely maaperästä välittämättä on muodikasta hullutusta, joka ei toivottavasti enää pääse leviämään.” Jäljempänä sama tekijä puhuu ilmaston ja Pohjois-Saksan merijättömaan sopimattomuudesta tämän puulajin viljelylle. Hän lisää että Preussin suuret istutukset ovat antaneet huonon vuosikasvun ja mänty on usein ohittanut lehtikuusen. Hän kirjoittaa myös, että lehtikuuselle tunnusmerkilliset hyvät ominaisuudet syntyvät korkeammilla vuoriseuduilla kasvavissa puissa, jotka ovat sekoittuneet muihin puulajeihin, ja edullisin näistä on mänty. Kuitenkin vielä Hartzissa on kuusen viljely osoittautunut lehtikuusta edullisemmaksi. Arvostelija näki Thüringenissä tuuhean lehtikuusimetsän, mutta se oli vielä nuori. Hra Pfeil huomauttaa yleisesti juuri siitä, että nuoren metsän antamat hyvät lupaukset ovat petollisia. Myös sitä on pidettävä puutteena, että hra v. F. mainitsee vain ohimennen yhtenä mahdollisuutena lehtikuusen kylvämisen ilman välivaiheita metsämaahan, samalla kun hän esittää oikeana, ellei suorastaan välttämättömänä toimenpiteenä sen kylvämisen taimistoksi, kasvaneiden taimien siirtämisen myyntitaimistoksi ja istuttamisen metsämaahan. Tällainen perusteellinen menettely voi kylläkin olla hyvin edullista. Jos sen sijaan hiukan tuntee meidän maamme totunnaisia tapoja, niin voi pitää selvänä että moinen kuvaus pikemminkin pelottaa ryhtymästä lehtikuusen viljelyyn kuin innostaa siihen. Tiedetään että lehtikuusta voi kylvää suoraan metsään; tällöin niitä kuitenkin kylvetään harvakseen kolmen tai neljän kyynärän välein ja väleihin taas kylvetään männyn siemeniä. Kasvavat männyt antavat lehtikuusen taimien tarvitsemaa suojaa ja jälkimmäiset kasvavat nopeasti edellisten ohi ja siitä syystä männyt myöhemmin poistetaan harvennuksessa. Hra Pfeil laskee, että ruotsalaista tynnyrinalaa kohti menee 4 naulaa siemeniä. Saksassa lämmin ilmasto on merkittävin este lehtikuusen viljelylle. Täällä siitä ei ole haittaa; saattaakin toivoa että tämän puun viljelyssä helposti menestytään kunhan ei käytetä kuivia hiekkanummia eikä soisia maita. Pohjola on puun oikeaa kotimaata. Eteläisten maiden korkeilla vuorilla on vastaava ilmasto ja siksi lehtikuusi kasvaa siellä ilman taimistoja ja kaupankäyntiä taimilla. Olisi ollut hyödyksi jos tekijä olisi kyennyt kertomaan, onko Uudenkirkon lehtikuusimetsä lähtenyt paikalla tehdystä kylvöstä vai istutuksesta. Monista syistä olettamus kallistuu edellisen puolelle.\nPuutteena on ylipäätään se että tekijä ei tavoittele teoksessaan käytännön hyötyä maallemme. Metsänviljelyn osalta tekijä ei ole voinut esittää mitään kotimaisia kokemuksia. Hän olisi kuitenkin voinut koota ja esittää joitakin tietoja metsän tuhlauksesta vedotakseen lukijoihin. Onhan esimerkiksi selvitettävissä, miten pitkäksi aikaa harsintahakkaus pilaa metsän ja minkä laatuista uudelleen kasvavasta metsästä tulee tätä hakkuumuotoa käytettäessä. Tai miten suuren tuoton saa nykyisin käyvillä hinnoilla 120 vuodessa tynnyrinalasta mäntymetsää, jos täysi-ikäiset puut vähitellen kaadetaan? Miten suureksi tuoton voi puolestaan laskea silloin, jos lohkohakkuun jälkeen saadaan tasainen tukkimetsä, joka myydään 120 vuoden kuluttua? Entä mitä johtopäätöksiä asiasta voi kummassakin tapauksessa tehdä seuraavien 120 vuoden varalle? – Tekijän laskelmat mäntymetsän tuotosta voivat olla melko luotettavia – siellä missä esitetty menettely voidaan toteuttaa. Suomessa laskelmat pitävät kuitenkin paikkansa vain muutamilla paikkakunnilla. Suuressa osassa maata myydään 120–130 vuotta vanhaa puuta 25–35 hopeakopeekan hintaan, minkä tekijä laskee 80–90 vuotta vanhan metsän osalle. Tekijän laskelman mukaan tästä nuoremmasta metsästä saa rimapuuksi käytettynä 60 hopeakopeekkaa. Jos kuljetus rannikolle lasketaan vain 20 kopeekaksi ja halkaisutyö 10 kopeekaksi, niin 80-vuotiaasta puusta jää nykyisissä oloissa yhä sama hinta kuin 130-vuotiaasta. Siten olisi ilmeistä tuhlausta kasvattaa puuta 11 kyynärän 14 tuuman sahatukiksi – jos pelkkä myynti rimapuuksi riittää. Tekijän olisi pitänyt mielestämme pyrkiä ratkaisemaan näin tärkeä kysymys ja sovittaa kaikki mäntymetsän viljelyä koskevat ohjeet sen mukaan.\nKiitettävänä poikkeuksena on se, että tekijä käsittelee kaskeamista meidän kotoisiin oloihimme sovellettuna ja perustaa väitteensä omille kokemuksilleen. Laskelmien osalta pidämme pienempänä puutteena näköjään hieman liian suuriksi arvioituja heinäsatoja kuin sitä, että kaikki tiedot työkustannuksista ja siemenviljasta puuttuvat. Tekijän esittämien laskelmien perusteella ei voi tietää, antaisiko sama työmäärä korkeamman tuoton jos maa olisi otettu pelloksi, etenkin kun on lisäksi otettava huomioon, että viime aikoina kaskimaat ovat useimmiten antaneet huonoja satoja, luultavasti liian lyhyen kierron vuoksi. Tekijä taitaa sotkea asioita sanoessaan, että kaskenpoltossa maasta vapautuu ”happea”. Kuten tunnettua, kaikki palaminen on hapenkäyttöä; luultavampaa on, että kaskenpoltossa vapautuva hiilihappo on edistää kasvua.\nTekijä on jokaisen näitä asioita hiukankin ajatelleen kanssa sitä mieltä, että metsän säästäminen ei johda mihinkään metsätalouteen. Hänen mottonsa kuuluu:\n”Metsätaloutta ei ole metsien arkaileva, ilman laskelmia tapahtuva säästäminen, vaan niiden luonnonmukainen – järjestetty ja luottavainen – hoito sekä huolellinen uudistaminen.”\nMerkittävämpiä kielellisiä virheitä on ainoastaan lyhyessä esipuheessa, joka tuntuu kiireessä kyhätyltä. Mainitsemme asiasta jotta se ei herättäisi ennakkoluuloja teokseen, jonka suuri hyödyllisyys olisi joka tapauksessa pantava merkille maassa, missä metsätalous ja metsänviljely ovat tähän asti olleet tuntemattomia sanoja. Isänmaan ja maanviljelyn edistymisen jokaisen ystävän olisi niin ollen kaikella kiitollisuudella syytä toivoa, että tekijä saisi tilaisuuden jatkaa ansiokasta toimintaansa yleisön valistamiseksi.\nOlisi toivottavaa, että Landthushållningenin useampia osia julkaistaisiin suomen kielellä. Miten totta sitten lieneekään, että talonpoikaa ei yleensä saa kirjallisella ohjauksella jättämään vanhoja tapojaan, niin säännöstä on toki monia poikkeuksia. Ja voi jo laskea, että meidän maassamme on joukko suomenkielisiä talonpoikia, jotka hyvin kiinnostuneina keräävät tietoa alansa kirjallisuudesta ja soveltavat käyttökelpoisina pitämiään tietoja käytäntöön. Uskomme että tällaiset tutkielmat joka tapauksessa saavat suomenkielisinä suuremman lukijakunnan kuin jos ne kirjoitetaan ja julkaistaan ruotsiksi.


Siskot kokkaa: Pekingin ankkaa - Peking Duck House in Chinatown (New York)\nPekingin ankkaa - Peking Duck House in Chinatown (New York)\nPakkohan sinne legendaariseen Chinatowniin oli mennä käymään, vaikka kuinka päin asiaa ajattelisi. Loman jälkeen sitten paluu ruotuun syömisten suhteen.\nKyllä, ähky siitä tuli mutta kannatti se kokea :)\nSelailimme nettiä ennen lähtöä toivoen että löytäisimme jotain kehuttuja ravintoloita. Hieman toivoin että löytäisin myös jotain "contemporary American-Chinese" -osastoa vaikka joku teistä saattaakin huutaa että pyhäinhäväistys. Pieni selitys tähän väliin: Olin aikoinaan kuukauden työkeikalla San Diegon alueella ja sattumalta päädyin siellä paikalliseen contemporary -kiinaruokapaikkaan. Se oli ihan mielettömän onnistunut konsepti, sechuan ja hunajamarinoidut katkaravut tarjoiltiin ohrasuurimoiden (vai tumman riisinkös se oli?) kanssa. Mausteet olivat itämaisia, vähän makeampia ja ihanan rapeita. Sellaista ruokaa en ole syönyt ennen enkä jälkeen.\nNo, tällaista paikkaa emme nyt löytäneet mutta sen sijaan hyväksi mainitun ja tunnustetun ravintolan, joka valmistaa perinteistä Pekingin ankkaa.\nPalvelu oli hyvin kiinalaiseen tapaan lyhytsanaista ja nopeaa. viereisissä pöydissä lounasti kiinalainen äiti poikineen ja ihmettelin miten monta ruokaa hän oikein aikoo syödä - pieni ihminen... Sitten valkeni, he tilasivat monta ruokaa, maistelivat niitä vatsansa täyteen ja loput pakattiin kotiin, perheelle vietäväksi. Ilmeisen monesa muussakin pöydässä oli sama meno. Eikä ruokaa voi kyllä moittia - noin varmaan tekisin itsekin.\nTavallaan oli sääli, että meitä oli vain kaksi ruokaa jakamassa, naapuripöydän kasvislisäkkeet olivat herkullisen näköisiä. olisi ollut mukavaa, jos meitä olisi ollut vaikka neljän hengen seurue - olisi voinut tilata paljon erilaisia ruokia ja maistella. Tai jos hotellissa olisi ollut jääkaappi... tai... Joka tapauksessa otimme alkupalaksi yhden annoksen dumplingseja ja pääruuaksi kuuluisan ankan. Mielenkiintoisia juttuja listalla olivat myös kaikki lamamsherkut ja tuoreet merenelävät, mutta ankasta ja dumplinseista (joita jäikin yksi) tulimme ihan ähkytäyteen.\nNeljälle hengelle myytiin ankkamenua, johon oli sitten nivottu kaikkea muutakin ruokaa yllin kyllin. Ankkaa myytiin myös kahdelle hintaan yksi ankka - 40 dollaria. Mukaan kuului valtava läjä lettuja ja kastiketta sekä purjosilppua.\nV sanoikin että mitäs luulet, jos sellossa myytäisiin kokonaisia ankkoja kahdelle 15 euroa nenu - olisiko kysyntää? :) Epäilimme, että Suomessa lettuja olisi jotain ehkä juuri ja juuri kuusi ja ankastakin olisi kadonnut puolet tuohon hintaan. :)\nKaikki ruuat viimeisteltiin näytöstyyliin pöydällä ruokasalin puolella. Voin kertoa, että kokin veitsenkäsittelystä näki, että ekaa kertaa ei oltu asialla.\nLetut olivat aika isoja, niin että helpoimmaksi tavaksi syödä tuli lastata letulle sopiva määrä ankkaa, kastiketta sekä purjo-kurkkusuikaleita. Sitten reunat ja pohja sisään ja tiukka rullaus. Rullaa pystyikin jo sitten käsittelemään puikoilla ... tai sormin. :)\nAnkan nahka on muuten todella rapeaa ja samalla liha kuitenkin pehmeää ja mureaa. Talon oma kastike on makeaa ja vahvaa. Hyvä idea oli myös pilkkoa purjon sekaan tuorekurkkua, joka toi ankkaan raikkautta mukavasti.\nPaikka oli siisti, tärkätyt liinat vaihdettiin jokaisen ruokailun jälkeen ja ravintolassa oli mukavan viileää. Tee oli hyvää ja ilmapiiri moderni, vaikka syömämme ruoka oli varsin perinteistä ja herkkua. Ankkaa 40 dollarilla - kahdelle, kolmelle tai neljälle - muiden ruokien määrästä riippuen. Voisin mennä isolla porukalla uudelleen!\nViestin raapusteli Nelle klo 19.21\npekingin ankkaa...voi kun sais...\nKiinassa meitä oli onneksi kolme vuotta sitten kolme (poikamme 2v) joten tilasimme pöydän täyteen herkkuja - sen ankan lisäksi. Melkein hävetti kun lautasia tuotiin aina vaan, mutta urheasti me myös söimme melkein kaiken ;).\nPekingin ankka oli tuon reippaan viikon aikana ainoa ruoka jota poikamme söi jäätelön, vesimelonin ja kananmunien lisäksi.\n15. huhtikuuta 2009 klo 21.10\nKuulostaa ihanalta! Olen syönyt Pekingin ankkaa Venezuelassa, se oli silloin kun vielä söin lintuja.. Nykin Chinatown on ihana! Söin siellä parissa ravintolassa tosi hyvin mutta tuota Pekingin ankkaa en siellä syönyt.Näitä sun ravintolaarvioita on ollut tosi kiva lukea!\n15. huhtikuuta 2009 klo 22.55\nKylläpä ootte syöneet herkkuja! Tuo pekingin ankka kuulostaa kyllä sellaiselta ruoalta, ettei Suomesta saa kyllä varmasti mistään samaa :D\n19. huhtikuuta 2009 klo 0.23\nAsian sivusta: sulla on ihana vihreäsävyinen kaulakoru? Saako udella mistä olet hankkinut?\nJa sulla on muuten hieno blogi, seuraan useita ja tämän käyn aina ekana lukemassa\n19. huhtikuuta 2009 klo 19.31\nInsanity: juu, samanlaista en ole saanut missään :) PAras, mitä suomesta olen löytänyt on maistettu Tapiolassa Tung Hing - kiinalaisessa. niiden ankka on ihan hyvää, joskin kalliimpaa ja... no vähän erilaista :)\nAnnemari: Pidän siitä korusta itsekin;) Mies on ristinyt sen "luteiksi" kun se on tuon värinen. Se on SNÖ of Swedenin koru parin vuoden takaa ja ostin sen Hgin keskustan Stockalta. Sarjaan on myös käsi- ja korvakoruja.Niillä on paljon muitakin ihania pukukoruja ja tavaroita ;) Hyvin se on kestänyt menossa mukana nämä pari vuotta.\n19. huhtikuuta 2009 klo 20.10\njostain syystä tuo snö - url ei tullut tuonhon, tässä kuitenkin. Kokkailen omaksi ilokseni, joten kiva kuulla jos olet löytänyt ideoita:)\n19. huhtikuuta 2009 klo 20.12\nLohisuukot tuorejuustolla ja lämmin kikhernesalaat...\nPortviini & hyvä juusto - parivaljakko jolle voi k...\nSinapinsiemenistä kesäkurpitsavuokaa jauhelihalla\nChorizopataa punaisilla linsseillä\nLammaspaistia ja mansikkasalaattia minttuisella yr...\nChelsea Market - New York - edelleen...\nPekingin ankkaa - Peking Duck House in Chinatown (...\nSpotted Pig - Greenwich Villagen gourmet-pubi (New...\nBisco Latte - munakoisoista tomaattikeittoa lounaa...\nJ. G. Melon - eli kertakaikkisen loistavat melooni...\nGramercy Tavern - New York\nOutback in New York...\nBrunssia ja grilliruokaa\nHemmottelusmoothie maustepippurilla ja pirtelövink...\nMiten suomalainen ruoantuotanto saadaan kannattavaksi? – Osallistu verkkokeskusteluun - Suomen hallituksen eräänä kärkihankkeena on saada suomalainen ruoantuotanto kannattavaksi sekä kauppatase ja sininen biotalous nousuun. Tavoite Maataloud...\nÄidille kakkua - Minulla on ongelma. Se on kyllä muuttanut muotoaan. Ongelma alkoi ilmetä joko 2 tai 3 vuotta sitten, en muista enää tarkasti. Aloin polttaa pohjaan käär...\nKIRSIKKA-SUKLAA VOHVELIKAKKU - Kaupallinen yhteistyö: Dansukker ja Asennemedia Onni ei löydy epäonnistuneista kakkupohjista, yrittämällä pelastaa juoksettunutta kreemiä tai väkertämäll...\nISOÄIDIN EVÄSRETKET-KERROSKIISSELI - Me suomalaiset olemme aito kiisselikansa. Sen takia minulla on vaikeuksia ymmärtää, miksi kukaan ostaa jacky-makupaloja sun muita... Kotitekoinen kerrosk...\nHelppo herne-kinkkupasta - Nopea herne-kinkkupasta pelastaa maanantain, olit sitten töissä tai lomalla!\nQuick Chicken and Pesto Pasta - Get dinner on the table with this Quick Chicken and Pesto Pasta. It’s full of flavor and makes great leftovers for lunch. How is everyone’s summer going...